qundao/data-zh-poetry huggingface dataset:
秦镜歌
作者：周尔墉
朝代：清

金人十二销戈戟，合欢铸出团栾璧。团栾如月色如霜，阿房曾照银河夕。银河不夜群内宴，蓬莱咫尺通明殿。秦山勒石虽万世，镐池别有神仙眷。可怜徐市楼船去不还，不如镜背双飞燕。飞燕年年海上来，神仙海上应相见。骊山山下锢三泉，虎视六合人长眠。虽携百鍊照胆去，难从身后照生前。银蚕金雀皆幽穴，含光同作河梁别。土花碧点鹦鹉斑，锈晕红生杜鹃血。何时地市到人间，牧儿一炬功何烈。滴水蟾蜍碧唾壶，茂陵甲帐乃同辙。秦地山河已劫灰，云烟过眼徒徘徊。黄金凫雁皆磨泐，一片寒冰冻不开。祖龙不能自镜镜万世，乃令此镜今日犹尘埃。呜呼帝王之镜在三古，碎铜零瓦终灰土。后人得此转快心，发奁自胜珍璜琥。伴以晋砖砻作研，位置棐几辉窗户。同向萧斋叙古欢，摩挲气作长虹吐。
谢椒石观察以移居述怀诗见示即如原韵奉酬
作者：周尔墉
朝代：清

诗瓢茗碗一炉香，失马真能泯激昂。入座酒枪招客醉，插瓶花箭任蜂狂。归田未辑欧公录，种树间求郭氏方。休道鸳湖烟水阔，天随可许学农皇。
雪霁寒甚
作者：周尔墉
朝代：清

良农望岁一年中，天遣琼瑶报屡丰。负郭愧无三亩托，巡檐喜与万家同。光阴易度间窗马，乡信犹传在野鸿。粳稻东南财赋地，可怜横潦尚酸风。
雪霁对南嵩有怀夏三兰修
作者：周尔墉
朝代：清

群山挟霁色，闯然落檐际。晨起对烟鬟，粉渍芙蓉髻。此时启南窗，忽忆同岑契。我有素心交，冰雪得天慧。伟抱通三古，游心在六艺。心源浩浩来，意则词尤丽。迢递隔云端，云浓但高睨。我无长房术，千里能缩地。如带有长河，谁能舟楫济。与子握手来，羲娥递四岁。朋簪会合间，倏如舟不系。长安子云居，明年又相缀。题襟原有时，非惜景光逝。所惜清景难，不得同清霁。吸茗对南山，无言而遥睇。
挽彭玉麟联
作者：周崇傅
朝代：清
体裁：联

曾侯之正，左傅之刚，惟公鼎足其间，中兴大业三人杰；宏景无才，长源无识，抑我私心所仰，南岳诸峰一老臣。
挽张之洞联
作者：周崇勋
朝代：清
体裁：联

自昔云然，身历夫越吴晋楚诸邦，敷文教，振武功，裕国安民，谋猷共仰，既电谕乘龙北上，知其台阁独登，翘首中朝贤令辟；而今已矣，眼观乎咸同光宣四代，重外交，修内治，经天纬地，奏议俱存，忽邮传跨鹤西归，恨未祭筵亲奉，伤心来世再同游。
秋夜闻笛
作者：周巽
朝代：清

今夕是何夕，忽听苍龙吟。成连之海上，千载有遗音。窥牖月如水，隔墙风满林。漏深吹忽断，不尽故乡心。
题海昌女史李是庵水墨牡丹
作者：周巽
朝代：清

元舆赋里识芳姿，玉篆牌悬第几枝。想见深闺多逸韵，今毫不用买胭脂。
挽吴恭亨母联
作者：周年贵
朝代：清
体裁：联

儿雄于文，是四百兆众之骄子；天苦其节，称三十七年未亡人。
旅夜有感
作者：周庄
朝代：清

村舍鸡初唤，林坰月独明。残更催曙色，旅梦乱乡情。秋老风霜厉，家贫道路轻。白头徒自哂，衣食费经营。
独坐
作者：周庄
朝代：清

深林风雨多，空谷行人少。独坐欲黄昏，枝间啼野鸟。
登北高峰
作者：周庆森
朝代：清

霸业当年竟沼吴，而今古寺奉僧盂。海生明月潮千里，塔隐残阳雨半湖。虚洞呼猿谈赵宋，荒台游鹿陋姑苏。新诗准拟镌悬壁，蜡屐重来认故吾。
楚雄游紫顶寺同王玉熊李少白汪季安时茶花盛开
作者：周应遇
朝代：清

绮阁盘溪顶，千松抱佛青。好花先客醉，尘影对泉醒。官恋闲中弈，僧翻忙里经。晓来成底事，归路愧山灵。
赠尤贡夫
作者：周廷佐
朝代：清
体裁：五言律诗

淮海知名士，梁园献赋人。犹闻怀宝玉，只是困风尘。肝胆能谐俗，诗篇与问津。何须愁岁晚，前路不逡巡。
武昌府署联
作者：周廷绶
朝代：清
体裁：联

十城表率，九郡先驱，亿万姓属目相看，刑赏惟求孚众志；廿载司曹，一麾出守，二千石仔肩孔巨，清勤不敢负家声。
登黄鹤楼
作者：周廷赞
朝代：清
体裁：七言律诗

落日高楼万里寒，浮生多故独凭栏。云连五岭江流暗，雪满三湘雁影残。夏口栖皇悲异国，武昌牢落耻儒冠。伤心忍向晴川水，朝夕南来掩袂看。
读常君殉难遗诗题后
作者：周廷采
朝代：清

黑风摧营云破墨，慷慨从军命如纸。上马杀贼贼势众，此日常公为忠死。伊昔常公来辽东，挟策上奏长安宫。秋月春风称意日，天街十里香尘红。一麾远赴巴蜀道，到处甘棠思拜召。蠢彼丑类稽天诛，蚁自营营蜂亦闹。常公矢劳供转输，性命直与刍粮俱。何来鼠子敢窥窃，横刀裂眦争须臾。乃知大义发大勇，科第须教名节重。尤荷天朝报锡殊，生气如存死无痛。诗编磊落钦璠玙，报国不愧文章誉。读公遗诗酹公酒，大星晱晱灯残孤，金旂风辔公归乎。
挽曾国藩联
作者：周开扬
朝代：清
体裁：联

中兴将相出其门，合武乡汾阳之功，并为一手；半壁东南失所恃，问王导谢安而后，曾有几人。
挽曾国藩联
作者：周开锡
朝代：清
体裁：联

中兴将相出其门，合武乡汾阳之功，并为一手；半壁东南失所恃，问王导谢安而后，几见斯人。
和陈韵兰韵四章
作者：周式濂
朝代：清

门外车尘滚滚过，纡青拖紫竟如何。使无枳棘生当路，谁羡神仙在大罗。到岸方知闽海阔，归途尚隔越山多。此身已负苍生望，敢效赓飏赋载歌。逝水年华转眼过，桃源风景近如何。新诗漫咏猱升木，往事空升雉丽罗。白屋贫时居自得，黄粱熟后梦偏多。官民一样悲零落，极目鹏山发浩歌。秋雨秋风日日过，凉宵兀坐奈愁何。唾壶击破铁如意，醉态狂呼金叵罗。家在河梁归未得，身无子女累偏多。他生不种科名草，混迹渔樵任啸歌。惠我春风故旧过，棋枰酒盏订谁何。閒中驹隙无分寸，暗里蛛丝有网罗。古木不堪当道植，清流还是在山多。荷衣蕙带归来日，莫作乌乌叩缶歌。
和陈韵兰韵四章·其一
作者：周式濂
朝代：清

门外车尘滚滚过，纡青拖紫竟如何。使无枳棘生当路，谁羡神仙在大罗。到岸方知闽海阔，归途尚隔越山多。此身已负苍生望，敢效赓飏赋载歌。
和陈韵兰韵四章·其三
作者：周式濂
朝代：清

秋雨秋风日日过，凉宵兀坐奈愁何。唾壶击破铁如意，醉态狂呼金叵罗。家在河梁归未得，身无子女累偏多。他生不种科名草，混迹渔樵任啸歌。
和陈韵兰韵四章·其二
作者：周式濂
朝代：清

逝水年华转眼过，桃源风景近如何。新诗漫咏猱升木，往事空升雉丽罗。白屋贫时居自得，黄粱熟后梦偏多。官民一样悲零落，极目鹏山发浩歌。
和陈韵兰韵四章·其四
作者：周式濂
朝代：清

惠我春风故旧过，棋枰酒盏订谁何。閒中驹隙无分寸，暗里蛛丝有网罗。古木不堪当道植，清流还是在山多。荷衣蕙带归来日，莫作乌乌叩缶歌。
已未二月二日午门听宣岳州大捷遇雪恭纪
作者：周弘
朝代：清
体裁：七言律诗

荆南奏凯达神京，晓辟天阊瑞雪明。《朱鹭》铙歌翻郢曲，玉龙银甲洒春城。貂裘尚忆军前赐，鹅鸭曾喧夜半声。自此江湖空战垒，丰年有象课深耕。
湖南诸路大捷和宝坻杜相国韵
作者：周弘
朝代：清

覆巢残孽剩遗雏，坦腹绯衣合谶符。士行高牙麋子国，岳侯奇捷洞庭湖。烽烟一夜天兵扫，汤火频年我后苏。橘渚枫洲初战定，关山片月笛中孤。
道旁叹
作者：周弘
朝代：清

三月四月麦未熟，饿夫扶携领官粟。得粟村墟起爨烟，嫠妇何为道旁哭。自言幼本名闺妹，父母衣我红罗襦。十七嫁作儒家妇，足迹不出门中枢。夫亡十指难糊口，连岁凶荒断升斗。县帖纷纷催乐输，大儿枵腹披枷杻。小儿呱呱怀抱中，身死奚恤愁儿从。昨闻诏书发粟赈，匍匐哀告含羞容。安得有钱买胥吏，赈籍无名长官詈。踯躅中路不得归，以此悲伤洒血泪。我闻斯语愁心神，彼司牧者独何人？方看嫠妇泣东陌，又听悲怨来西郊。
沈山
作者：周彦曾
朝代：清

小山石片望嵯峨，落日渔樵起啸歌。花覆层峦春气暖，松鸣幽涧夜声多。当年有客耽丘壑，此日何人卧薜萝。我亦梦中曾一到，他时可许结茅过。
过友人山居即景
作者：周彦曾
朝代：清

幽情与物远，小饮傍山村。几折入松径，短墙开竹门。吟将梅共瘦，人对鸟忘言。风飏余花落，茶烟绕榻昏。
自玉石庄达天成寺
作者：周得寿
朝代：清

树影沈沈合，山光簇簇浓。苍烟来绝壑，落日在高峰。晚饭抄云子，香泉芼鹿茸。耽吟殊不寂，卧听上方钟。
挽郭嵩焘联
作者：周徵曜
朝代：清
体裁：联

出词馆涉军事艰危，岩疆理、海国怀，中外勋名胥不朽；颓泰山失艺林矜式，知己恩、怜才感，衣冠朝野总同悲。
全州道中
作者：周志勋
朝代：清

千里轻游兴，孤篷窄未嫌。入湘江水净，近粤石山尖。滩陡风偏逆，春寒雨觉纤。旅愁何处寄，贳酒夜镫帘。
叠彩山风洞
作者：周志勋
朝代：清

山麓金仙几劫尘，阴崖别自贮长春。云根曲曲诗题遍，风信番番日换新。泉漏花栏疑雨过，峰围塔颖与天邻。凭楼无限登临兴，极目湘漓凄客神。
柳
作者：周志蕙
朝代：清

岁岁逢春春可怜，争禁三起又三眠。丝丝愁绪随风乱，濯濯丰姿著雨妍。古渡欲牵游子棹，离亭留赠旅人鞭。一声长笛河桥晚，回首苍茫几树烟。
棣萼谈经
作者：周恩澍
朝代：清
体裁：七言律诗

华萼楼前讲业时，河东三凤并经师。夜深遥想姜同被，颐解争推鼎说诗。辩到豕鱼牙有慧，让残梨枣口无脂。西江星陨篪声杳，苜蓿天涯倍系思。
沪渎从军
作者：周恩澍
朝代：清
体裁：七言律诗

百尺元龙意气豪，临淮戈幕赋同袍。纵横羽檄枚皋笔，十万军声海澨涛。荡寇记曾参智略，论功未肯诩贤劳。会当图绘凌烟阁，飒爽英姿媲鄂褒。
淮水秋风
作者：周恩澍
朝代：清
体裁：七言律诗

秦淮十里忆前游，曾踏槐花阅几秋。两岸笙歌明月夜，一家裙屐晋风流。锦标此日归卢肇，湖水于今返莫愁。遥望白门增感触，读书台畔爪痕留。
滁山村学
作者：周恩澍
朝代：清
体裁：七言律诗

山水环滁启后贤，高悬绛帐检残编。有亭自古名丰乐，此地从兹起诵弦。鹿洞教循唐李渤，龙门学溯宋伊川。公家桃李花争发，海内儒宗重薛瑄。
燕市红尘
作者：周恩澍
朝代：清
体裁：七言律诗

争羡郊祁释褐辰，看花并辔曲江滨。风流名字双笺写，烂漫宫袍一色新。公本家多香案吏，天教权寄宰官身。长安好景多游历，未许扬休步后尘。
章门戢影
作者：周恩澍
朝代：清
体裁：七言律诗

腾阁巍峨画不成，洪都当日寄浮生。室家迁徙无长策，朋辈言欢有旧盟。孺子亭边春赌酒，肩吾宅畔夜谈兵。即今回望章江月，怕听秋风断雁声。
题薛慰农观察烟云过眼图梅庭侍读
作者：周恩澍
朝代：清
体裁：七言律诗

丹青一幅素缠绵，诗礼趋庭溯昔年。韩氏菑畲经术裕，苏家轼辙孝忠全。贻谋夙禀慈祥训，到处宜称父母贤。他日墓门重拜扫，崇公有表树泷阡。
鹅湖春梦
作者：周恩澍
朝代：清
体裁：七言律诗

五斗功名八斗才，鹅湖两度镜奁开。魏塘风月频年梦，潘县桑麻旧日栽。民为贤侯曾卧辙，官非俗吏爱储材。甘棠已历红羊劫，浓荫依然覆绿苔。
月夜
作者：周恩煦
朝代：清

皓魄挂檐端，虚室忽生白。案头罗积卷，字字光相射。欣然就读之，书味溢胸膈。顿使一片心，化为五色帛。境空趣自生，虑静物可格。试问赤壁游，何如我今夕。
有感
作者：周恩煦
朝代：清

峻望久崇黄魏郡，清时岂有董临洮。疾雷过后青天迥，仰见摩空一鹤高。
庚寅秋感
作者：周恩绶
朝代：清

早见妖星作作芒，惊心烽火照伊凉。风悲草木千山月，野肃貔貅万灶霜。笳角试凭刘越石，旌旗谁识郭汾阳。飞刍挽粟筹非易，牛马还应忆武乡。筹边终日倚危楼，此错如何铸六州。贾谊文章真可哭，杜陵戎马易生愁。虎头都护心空壮，猿臂将军老不侯。见说天山已飞雪，谁从中夜晃兜鍪。纵鸽声中起鹳鹅，羽林兵讵贵多多。尚凭大树留冯异，莫怪明珠谤伏波。落日平沙嘶铁骑，西风寒水渡银驼。大裘万丈三军纩，黄竹于今总不歌。莽莽河流万里源，洗兵安得挽昆仑。已闻怯走歌舒翰，可复生禽吐谷浑。金甲肯销犹恨晚，玉关思入总辜恩。何当寄语征西将，宵旰忧劳独至尊。
庚寅秋感·其一
作者：周恩绶
朝代：清

早见妖星作作芒，惊心烽火照伊凉。风悲草木千山月，野肃貔貅万灶霜。笳角试凭刘越石，旌旗谁识郭汾阳。飞刍挽粟筹非易，牛马还应忆武乡。
庚寅秋感·其三
作者：周恩绶
朝代：清

纵鸽声中起鹳鹅，羽林兵讵贵多多。尚凭大树留冯异，莫怪明珠谤伏波。落日平沙嘶铁骑，西风寒水渡银驼。大裘万丈三军纩，黄竹于今总不歌。
庚寅秋感·其二
作者：周恩绶
朝代：清

筹边终日倚危楼，此错如何铸六州。贾谊文章真可哭，杜陵戎马易生愁。虎头都护心空壮，猿臂将军老不侯。见说天山已飞雪，谁从中夜晃兜鍪。
庚寅秋感·其四
作者：周恩绶
朝代：清

莽莽河流万里源，洗兵安得挽昆仑。已闻怯走歌舒翰，可复生禽吐谷浑。金甲肯销犹恨晚，玉关思入总辜恩。何当寄语征西将，宵旰忧劳独至尊。
旅店题壁
作者：周恩绶
朝代：清

出门长揖谢西山，黄叶声中匹马还。万事不如归去好，百年能得几时间。浇愁有酒何辞醉，买笑无金不讳悭。残月晓风杨柳岸，此身疑在画图间。
八月
作者：周恭先
朝代：清

八月清光迥，登高览蓟丘。岛开沧海日，天接太行秋。画省风云合，烟城草树浮。冥冥千里外，鹓鹭起中洲。
和吴兰柴过常山作
作者：周恭先
朝代：清

太行东下俯苍冥，正定城高压井陉。万里河山归睥睨，百年烽火静郊坰。远帆落照滹沱水，匹马秋风麦饭亭。欲访居人寻旧事，酒帘垂处柳青青。
七夕
作者：周慧贞
朝代：清
体裁：七言绝句

双星暗度巧云飞，玉漏声残月正西。秋思不堪伤独立，数竿风竹小窗低。
风入松·述怀
作者：周慧贞
朝代：清

几回惆怅厌临鸾。扶病倚阑干。逢人懒整云鬟乱。眉儿淡。留待郎看。消瘦不禁摇扇，遣情聊把琴弹。冰弦理罢展琅玕。描写恨千端。双双飞落檐前燕。衔泥转。故故成欢。何事比来轻去，夜深不得团圞。
挽左宗棠联
作者：周懋琦
朝代：清
体裁：联

司马真天下相公，边计便和戎，疏九千里海防全政；卧龙有儒者气象，勋臣本理学，刊五百卷正谊遗书。
挽左宗棠联
作者：周懋琦
朝代：清
体裁：联

湘楚毓忠良，勋业文章，公论同曾侯太傅；皇华捐馆舍，馨香俎豆，讴思继康大将军。
泊安平
作者：周懋琦
朝代：清

又泊安平渡，扶樯望旧游。人家连断屿，城郭枕寒流。千首诗何益，三年政未成。吹箫重过此，牢落不胜情。
曹仁宪谨荣寿五言排律一首
作者：周承敬
朝代：清

今日共称觥，当年赋鹿鸣。雄才挥笔阵，弱冠拔茅征。北阙蒲轮逮，南陬竹马迎。官方鳌岫著，宦迹凤山呈。会展交衢骥，旋迁出谷莺。紫陵飞舄至，淡水旧弦更。时雨随车澍，春风满座生。虚堂悬镜朗，片玉贮壶清。鹿洞规频训，鸿都字细评。卧碑齐士肄，停讼课农耕。政类屯田佛，人原洛社英。岁星符出丙，巴曲谱长庚。宽惠能滋福，廉勤不爱名。南山开寿域，东阁订诗盟。晋爵黄钟叩，摛词寸莛轻。有邦烝至治，大化普无声。郦菊他年饮，园葵此度倾。登龙怀御李，司马幸瞻荆。妙手栽花遍，天庥戬谷赓。弧辉宜久照，松柏重莼羹。
挽郭嵩焘联
作者：周振杰
朝代：清
体裁：联

诚悫且精忠，报国以身，论功再建汾阳策；安危系天下，高车出使，后生重见醉吟庵。
晚甘园芍药盛开莼江招饮
作者：周振采
朝代：清

君留燕，吾适鲁，去年花时各羁旅。鞭梢两地恰归来，一时花下同宾主。殿春朵朵翻琼英，白头相对千花明。有酒但作长鲸饮，有句肯学寒螀鸣。物情共艳三公爵，魏国声名兆花萼。我与君家共息机，无须离别怅分飞。朱朱白白皆堪赏，不羡扬州金带围。
老将
作者：周振采
朝代：清

百战沙场功未酬，偏裨年少早封侯。敌人俯首惊无恙，法吏吹毛对若仇。老马蹑云偏伏枥，苍鹰羁旋欲腾韝。请看猿臂终强健，射虎南山气尚遒。
浣溪沙·黄叶
作者：周敏贞
朝代：清

未展枫林旧锦帷。轻霜为染作仙衣。也分新色似鹅儿。浓衬山眉金粉画，艳题宫体色丝辞。影和昏月上窗时。
挽彭玉麟联
作者：周文富
朝代：清
体裁：联

老病犹看未见书，得力靖红羊，名高衡岳几千丈；春寒敬谢常来客，超心乘白鹤，人在蓬莱第一峰。
浮远堂
作者：周文达
朝代：清

琳堂高筑翠微封，石蹬攀跻策短筇。淮海怒飞千顷雪，金焦隐指一拳峰。断云带雨斜阳淡，孤岫含烟隔水浓。渔夫歌声来月下，归途同唱采芙蓉。
九月次广宁公署
作者：周斯盛
朝代：清
体裁：七言律诗

佳节轻浮九酝觞，萍踪东转出遐荒。细看兰树还宜客，欲插茱萸却忆乡。宦邸岁时成独笑，天涯风雨度重阳。公馀不废登临兴，徙倚高楼数雁行。
右屯即事
作者：周斯盛
朝代：清
体裁：七言绝句

秋风淅淅野云闲，海上寒生雁独还。日暮倚车正愁思，不堪烽火下榆关。
读海上杂诗次牧仲用山谷韵
作者：周斯盛
朝代：清
体裁：古风

江州叹车中，闭置何其拘。使君独清旷，官舍得疏疏。轇轕岂不殷，未尝废读书。策马历山海，浩荡足自娱。遐哉孤竹踪，荒矣秦皇墟。万象入新句，奇怀一以舒。暇寻招提宿，饱食僧厨蔬。洪涛送凉月，毛发濯冰壶。庶几赤石游，谢公乃其徒。
谢广文维贤招同陆秀才聚缑泛舟东湖时清明前一日
作者：周斯盛
朝代：清
体裁：七言绝句

处处招提有茂林，鸟啼花落得安心。分明翠竹青青意，谁向锄云去后寻。
初夏宴集
作者：周日灿
朝代：清

日月无停轨，芳时最难留。人生当为欢，戚戚复焉求。幸有芳尊在，旷然涤繁忧。薰风被广陌，兰茝散林邱。凫鹥何处来，唼唼鸣沙洲。叹我羽翼短，飘飖莫与俦。长歌沧海外，知我共绸缪。
十六字令·月
作者：周日蕙
朝代：清

圆。万古冰轮照大千。当头认，正好对婵娟。
十六字令·钱
作者：周日蕙
朝代：清

圆。榆荚苔纹也化仙。休长叹，买尽世间欢。
十六字令·镜
作者：周日蕙
朝代：清

圆。照彻人间老少年。无尘蔽，长对美人颜。
恋情深 外子有洞庭献唱词三卷，拟欲付梓，用毛司徒二首韵赠之，以识十年之攻苦 其一
作者：周日蕙
朝代：清
体裁：词

刻意吟愁都哽咽。伴楼头月。构思常自拥寒衾。剥蕉心。青霜知否鬓边侵。擪笛向词林。不管瘦宽衣带，恋情深。
恋情深·其二
作者：周日蕙
朝代：清
体裁：词

梦绕山塘情漫漫。有词仙伴。商量字字炼兼金。说知音。判红批白意沉沉。直起古人心。作乐府功臣佐，恋情深。
恋情深·外子有洞庭献唱词三卷，拟欲付梓，用毛司徒二首韵赠之，以识十年之攻苦
作者：周日蕙
朝代：清

刻意吟愁都哽咽。伴楼头月。构思常自拥寒衾。剥蕉心。青霜知否鬓边侵。擪笛向词林。不管瘦宽衣带，恋情深。梦绕山塘情漫漫。有词仙伴。商量字字炼兼金。说知音。判红批白意沉沉。直起古人心。作乐府功臣佐，恋情深。
点绛唇·题自画梅花障子
作者：周日蕙
朝代：清

春到江南，凭君报道春无价。一枝横挂。宜淡宜浓画。玉魄冰魂，总胜凡花也。真潇洒。暗香浮夜。淡月疏篱下。
荷叶杯·儿童戏采荷叶作茶瓯，颇有逸致
作者：周日蕙
朝代：清

看得似钱成盖。还爱。蔽鸳鸯。儿童摘去共幽趣。分付。涤诗肠。
蝶恋花·送春
作者：周日蕙
朝代：清

九十春光谁自主。一树桃花，片片飞红雨。燕子衔将来又去。替人似欲留春住。满眼离情愁几许。芳草萋萋，绿遍春归路。忍说将离真个与。伤心岂独痴儿女。
九日登陶然亭次友人韵
作者：周日赞
朝代：清

亭上游人笑语欢，又逢佳节倚栏杆。芦花旧雨曾相识，烟水今秋倍觉寒。作赋只应悲宋玉，带经悔不学儿宽。木兰坠露堪朝饮，收拾黄花佐夕餐。
归舟雨泊
作者：周日赞
朝代：清

拾得飞花认六朝，过江还唱雨潇潇。舟居溪畔三椽屋，秋在墙东一叶蕉。陆贾装虚惭老大，马卿壁立叹飘摇。白云亲舍凄清甚，莫问当年季子貂。
过冯定远墓
作者：周昂
朝代：清

遗蜕深埋老树根，断碑新拭碧萝痕。心传一脉联师弟，韵事千秋属子孙。涧冷蛟螭蟠侠骨，松深风雨动吟魂。骚坛近日多衰凤，剩馥残膏可得存？
梦友
作者：周昌
朝代：清

老去辞家事远游，经年何故久淹留。燕关秦塞长为客，露竹风蝉早报秋。半壁镫昏人破梦，一声鸡唱月当楼。此时离思添多少，不见归鞍到郢州。
上海揭普丰会馆天后宫联
作者：周易
朝代：清
体裁：联

以坤仪母天下，与佛家观世音，同具慈悲法力；自宋朝迄昭代，合皇舆大一统，共钦神圣威灵。
上海揭普丰会馆戏台联
作者：周易
朝代：清
体裁：联

对酒当歌，举座同听丝竹响；应弦赴节，新词恰奏荔支香。
华盖山
作者：周易
朝代：清
体裁：七言律诗

日落千峰生紫烟，潮回双屿媚平川。春风鼓角花边起，夕槛星河竹里悬。香阁玲珑开福地，翠岩奔堕失灵泉。郭仙谢老俱黄土，千载谁人复此筵。
池上题襟小集
作者：周星监
朝代：清

郁郁树深碧，濛濛草远青。山气沁心绿，江光偪酒醒。晴云涤晶宇，余花媚幽庭。兴感既有合，嘉会良可铭。
悼鹦鹉
作者：周星薇
朝代：清

羽毛才就惨青霜，敲断银环恨渺茫。连日诵经知有意，昨宵说梦已非祥。绿衣原拟藏金屋，丹诏何年下玉皇。应伴飞琼充鸟使，彩云深处任回翔。
万里春
作者：周星誉
朝代：清

双栖画里。更双声同倚。尽将来、写入蟾蜍，问双心圆未。无限相思意。把青梅、西州重寄。道甚时、却扇花前，看那人双髻。
丙子二月夜泊南乡即景
作者：周星誉
朝代：清

舵楼晚饭古榕阴，拥鼻篷窗效越吟。月气晓红知昼热，江光夜碧觉春深。蒸溪雾毒蛇悬树，掠径风香麝出林。七载瘴乡青鬓改，浮家常系故园心。
南乡子·舟夜寄闺人
作者：周星誉
朝代：清

客榜又天涯。翠被乡愁一倍赊。生怕东风拦梦住，瞒他。侵晓偷随燕到家。愁忆小窗纱。宝幔沉沉玉篆斜。月又无聊人又睡，寒些。门掩红梨一树花。
卜算子·此首及下阕并见畇老庚申日记
作者：周星誉
朝代：清

苔翠画墙青，荷粉生衣白。风漾疏帘一缝开，时有凉云入。荒枕小藤床，睡思清来极。谁蹴筝弦唤客醒，窗外芭蕉折。
台城路·上元后一夕雨，次舟丹阳，小病赋寄闺人
作者：周星誉
朝代：清

不多时候窗儿黑，雨声又催人起。欹枕搜香，背灯絮影，只是闷恹恹地。怎生调理，这小极心情，薄寒天气。新旧啼痕，多应黦了旧鸳被。料他玉窗夜，今正低鬟促坐，缃梅花底。麝帕传柑，猩茸缠茧，不似年时欢喜。剪刀声里，也多分黄昏，一般无睡。对掐春纤，把邮程暗计。
庆清朝慢·癸丑醉司命日雪夜，晨起坐东鸥书堂，同陈九经、历家兄弟季贶试茶分韵
作者：周星誉
朝代：清

饥鹤拳苔，冻禽坠竹，虚堂似水无人。裹头兀坐，夜来残雪微晴。一卷楞严转罢，黄梅花亸小窗阴。垂帘处，蒲团软美，松火通明。试约西邻陈九，趁闲时料理，汤社茶经，寒香石铫，腾腾细煮松声。未要玉纤轻捧，一壶春绿养诗心。凭相笑，浅斟低唱，负了销金。
忆江南 重九日泊舟虎林，水窗无俚戏，与梦西追忆旧游，漫赋十解 其一
作者：周星誉
朝代：清
体裁：词

重九节，十载住吴门。花舫虎丘担菊市，箬篮狮巷买糕人。此景最关心。
忆江南 重九日泊舟虎林，水窗无俚戏，与梦西追忆旧游，漫赋十解 其三
作者：周星誉
朝代：清
体裁：词

重九节，记住保阳城，都市黄羊蒸玉豉，津门紫蟹糁金橙。风味醉腾腾。
忆江南 重九日泊舟虎林，水窗无俚戏，与梦西追忆旧游，漫赋十解 其九
作者：周星誉
朝代：清
体裁：词

重九节，记得沪城宵。翠鉔帘栊莺歌盏，珠灯楼阁鹧鸪箫。夜夜醉红桥。
忆江南 重九日泊舟虎林，水窗无俚戏，与梦西追忆旧游，漫赋十解 其二
作者：周星誉
朝代：清
体裁：词

重九节，记得客常山。药墓草黄群犊健，赵祠树黑怒雕寒。落日井陉关。
忆江南·其七
作者：周星誉
朝代：清
体裁：词

重九节，记泊盂城时。山槲叶围词老宅，水荭花瘦女郎祠。吹笛雨丝丝。
忆江南·其五
作者：周星誉
朝代：清
体裁：词

重九节，记返越溪边。十里青山堆稻路，一湖纤月卖菱船。画出暮秋天。
忆江南·其八
作者：周星誉
朝代：清
体裁：词

重九节，记得在山塘。水阁月晴歌板脆，画船风细绣鞋香。鬓亸菊钗黄。
忆江南·其六
作者：周星誉
朝代：清
体裁：词

重九节，记得住燕京。一骑泥金朝看榜，两行银烛夜调筝。裘马五陵人。
忆江南·其十
作者：周星誉
朝代：清
体裁：词

重九节，今夜泊杭州。闲搯绿枨思往事，自揩红叶砌乡愁。拥被一蓬秋。
忆江南·其四
作者：周星誉
朝代：清
体裁：词

重九节，记得住蟠门。红桕晚风深巷笛，黄花细雨矮窗灯。小院对床人。
忆江南·重九日泊舟虎林，水窗无俚戏，与梦西追忆旧游，漫赋十解
作者：周星誉
朝代：清

重九节，十载住吴门。花舫虎丘担菊市，箬篮狮巷买糕人。此景最关心。重九节，记得客常山。药墓草黄群犊健，赵祠树黑怒雕寒。落日井陉关。重九节，记住保阳城，都市黄羊蒸玉豉，津门紫蟹糁金橙。风味醉腾腾。重九节，记得住蟠门。红桕晚风深巷笛，黄花细雨矮窗灯。小院对床人。重九节，记返越溪边。十里青山堆稻路，一湖纤月卖菱船。画出暮秋天。重九节，记得住燕京。一骑泥金朝看榜，两行银烛夜调筝。裘马五陵人。重九节，记泊盂城时。山槲叶围词老宅，水荭花瘦女郎祠。吹笛雨丝丝。重九节，记得在山塘。水阁月晴歌板脆，画船风细绣鞋香。鬓亸菊钗黄。重九节，记得沪城宵。翠鉔帘栊莺歌盏，珠灯楼阁鹧鸪箫。夜夜醉红桥。重九节，今夜泊杭州。闲搯绿枨思往事，自揩红叶砌乡愁。拥被一蓬秋。
念奴娇·初十夜得素生泰安旅次书赋寄
作者：周星誉
朝代：清

尺书飞到，讶秋声满纸，凄人心魂。客里思亲兼忆弟，极目吴天空阔。荒店闻鸡，乱山跃马，落日孤城黑。艰难行路，青衫揾泪都赤。可奈负米长贫，读书最贱，受尽天磨折。想尔高歌燕市上，剑斫唾壶红缺。落木关河，西风砧杵，一片归心裂。不知今夜，长安多少明月。
念奴娇·十二夜，陪月村先生登长洲廨东小阁看月，时江北诸郡县大水，既事拈前韵写感
作者：周星誉
朝代：清

月吾问汝，照几家欢宴，几家漂泊。刬尽吴山千万叠，放眼大江南北。鸡犬荒凉，鱼龙跋扈，烟树长淮黑。戟门深处，此时歌舞如织。可笑王粲穷愁，贾生痛苦，何补匡时策，但得升平温饱过，说甚杜陵契稷。卧看诸公，龙骧虎步，只手回天劫。腐儒无用，登楼且醉江月。
念奴娇·十六夜对月读湖海楼词辄题其后
作者：周星誉
朝代：清

髯乎堪恨，占词名一代，竟无其匹。早岁红牙添韵事，传唱六宫都彻。宰相衣冠，党人子弟，老作梁园客。功名五十，马周久已白头。知否二百年来，替人属我，来与公争席。自写江南肠断句，恨少紫云擪笛。馀子徒劳，此才不易，鹿角谁当折。花前清啸，诗魂飞下寒月。
念奴娇·十四夜，乘月至三多桥酒楼，是旧与虞卿饮处，日月几何，欢游不再，赋以哭之
作者：周星誉
朝代：清

河山满目，蓦惊心又到，黄公垆侧。腹痛一杯遥酹汝，不暖秋坟愁骨。世更谁容，天胡此醉，特造龙蛇厄。西州重过，马挝撞处都折。尚记跂脚狂呼，濡头泥饮，醉舞参军鹘。历历都如前日事，讵料竟成长别。万种消沉，一身潦倒，泪尽西家笛。为君惆怅，夜台可有明月。
念奴娇·病起书怀柬一二故人，用玉田客中寄友韵
作者：周星誉
朝代：清

黄花近也，叹年年、病卧茂陵秋雨。杯酒西风身世感，对此茫茫谁语。十口鸡豚，一官牛马，家国终何补。江关摇落，庾郎新赋枯树。眼见下噀田荒，瀼西屋破，百事都非故。衣食一身犹未辨，何况文章千古。种梦东坡，煮葵西庵，生计冯商取。云门笑指，此中大有佳处。
念奴娇·题梦西词即效其体
作者：周星誉
朝代：清

垂虹背上，把君词一唱，万枫都笑。七十二峰眉底绿，掷得全湖杯小。天上瑶声，人间牙板，听此都暗了。老龙水底，捉来为谱长调。何事脱却缁袍，菰芦醉卧，人共江山老。闲煞斫鲸屠鳄手，只辨雕花镂草，千古词魂，迸来指上，拍得青天觉。苍茫此意，江南儿女谁晓。
晓发紫荆关
作者：周星誉
朝代：清

曙角散边声，重关俯杳冥。雁群低砦墨，马色接天青。日驭回西极，云开见北庭。九京松柏树，萧飒不堪听。
柳梢青·初秋泊嘉兴有怀
作者：周星誉
朝代：清

回首凄然。松陵城郭，一路寒蝉。藕叶围凉，萍花摇暝，人在秋边。相思昨夜樽前。酒醒后、疏杨暮烟。对月心情，阻风滋味，又过今年。
水调歌头·吴门旅夜雨寄怀季贶
作者：周星誉
朝代：清

积暝动江郭，秋色漫吴宫。冥冥万家楼阁，都在雁声中。此际天涯夜雨，多少联床兄弟，裌被暖西风。独客耿无寐，枕手听疏钟。温玉茗，爇银叶，兴都慵。打窗簌簌如语，冷翠下疏桐。想得木犀花底，独展陈编消夜，帘闪一灯红。念此感寥落，归思落乌篷。
水调歌头·对月同梦西
作者：周星誉
朝代：清

陡觉乱峰活，一白立垂虹。老蟾今夜馋煞，跌入酒杯中。醉里不知天远，但见酒光月气，倒卷湿鸿蒙。起拍万花醒，为我舞长风。蓟门酒，苏台柳，广陵钟。马头只有明月，逐我走西东。送了骑鲸人去，更向一千年后，照此两吟虫。梦坠镜湖绿，洗手弄芙蓉。
水龙吟·文之兄拈此调为人题乙未亭宴月图，雄俊可喜。因效其体赋此，并踵原韵同梦西谱
作者：周星誉
朝代：清

苍然片月飞来，酒波都向青天卷。举杯一笑，东南如此，且听箫管。七百年前，黄楼吹笛，风流未远。看万荷香里，鱼龙跌宕，似睥睨、江山宴。千载猿愁鹤怨，把湖波、倾来重浣。红裙乌帽，古今多少，星飞云乱。海样秋光，不判一醉，流年潜换。待明朝、散了皂靴，双脚又黄埃满。
永遇乐
作者：周星誉
朝代：清
体裁：词

放眼东南，苍茫万感，奔赴阑底。斗大孤城，当年曾此，笳鼓屯千骑。劫灰飞尽，怒潮如雪，犹卷三军痛泪。满江头、阵云团黑，蛟龙敢啮残垒。
登临狂客，高歌散发，唤得英魂都起。天意倘教，欲平此虏，肯令将军死。只今回首，笙歌依旧，一片残山剩水。伤心处、青天无语，夕阳千里。
永遇乐·登丹凤楼望黄浦，怀陈忠悯公同梦西素生兄
作者：周星誉
朝代：清

放眼东南，苍茫万感，奔赴栏底。斗大孤城，当年曾此，笳鼓屯千骑。劫灰飞尽，怒潮如雪，犹卷三军痛泪。满江头、陈云团黑，蛟龙敢啮残垒。登临狂客，高歌散发，唤得英魂都起。天意倘教，欲平此虏，肯令将军死。只今回首，笙歌依旧，一片残山剩水。伤心处、青天无语，夕阳千里。
沁园春·送海琴游吴门
作者：周星誉
朝代：清

把酒凄然，歌行路难，奉君一觞。叹成名邓禹，笑人寂寂，言愁卫玠，对此茫茫。狗肆奇材，马坊贱客，潦落中年亦可伤。愁无语、又孤帆落木，吹梦钱塘。鬓丝新点吴霜。有落魄、樊川十载狂。向要离冢上，浇他热泪，吴胥塘畔，浣尔愁肠。白雁关河，黄花风雨，定上苏台一望乡。休回首，道六朝烟树，一半斜阳。
洞仙歌
作者：周星誉
朝代：清

卓金车子，接么娘来早。鹦鹉银笼隔花报。听纤纤绣屧、才近胡梯，蓦一阵，抹丽浓香先到。进房拢袖立，瘦蝶腰身，写上红帘影都俏。侧坐锦墩边、女伴喁喁，尽背地、赞伊娇小。看悄捻罗巾、不抬头，怎比在家时，更矜持了。
洞仙歌
作者：周星誉
朝代：清

吴绡三尺，屑轻煤初画。锦髻琼题恁姚冶。只花般性格、藕样聪明，描不出，留待填词人写。翻香么令艳，细字红蚕，凤纸乌丝替亲界。谱上女儿青、偷拍鞋尖，低唱向、黄栀花下。好宜爱重熏、唤真真，辨一片诚心，向伊深拜。
洞仙歌
作者：周星誉
朝代：清

呵钿绾翠，坐枣花帘底。华錜斜簪小鸦髻。想妆成力怯、换了鸾衫，停半晌，才见盈盈扶起。问名佯不说，浅笑低声，暗里牵衣教娘替。众畔坐随肩、道是知情，却偏又、恁憨憨地。也忒煞难猜、个人心，笑事事朦胧，这般年纪。
洞仙歌
作者：周星誉
朝代：清

江湖载酒，遍青衫尘积。玉笛声中过三七。道飘零杜牧、惯解伤春，原不为、歌扇酒旗凄悒。惺惺还惜惜，侬自怜花，此意何曾要花识。一霎画屏前、香梦迷离，尽后日。思量无益。待提起重来、又伤心，怕门巷斜阳，落红如雪。
洞仙歌
作者：周星誉
朝代：清

深深笑语，腻湘桃花影。削哺金泥护春暝。看珠灯出玖、锦匼藏彄，却难得，随意猜来都准。起身松绣镼，琐步伶仃，钗尾丫兰颤难禁。怯醉泥秋奁、亲蘸豪犀，替重抿、牡丹双鬓。似欲向郎言、又还停，但小靥绯红，可怜光景。
洞仙歌
作者：周星誉
朝代：清

猜花输后，露些些娇惰。怯饮琼苏茧眉锁。把银蕉残酒、笑倩郎分，消受这、一抹口脂红涴。雁筝搊义甲，唱罢回簧，莲箭沉沉月西矬。席散点纱灯、临去殷勤，问明日、郎来还么。正风露街心、夜凉时，嘱换了轻容，下楼方可。
洞仙歌
作者：周星誉
朝代：清

离肠一寸，化万千红豆。底事花前又分手。便不曾春去、已是无憀，况又到，深院月黄时候。玉鹅衾底梦，酒雨香云，薄福箫郎怎消受。无计赎珍珠、待说成名，可知道、甚时能彀。便侥幸双栖、也生愁，看半搦弓腰，恁般纤瘦。
洞仙歌
作者：周星誉
朝代：清

绣帆收了，正雨丝初歇。七里香尘熨柔碧。看绿杨阴外、楼阁溟濛，是多少，春睡初醒时节。犀帷催唤起，饧眼慵揉，刬袜竛竮向人立。檀盏递完时、低项回身，傍娘坐、恁般羞涩。又小婢催人、去梳头，向镜里流眸、蓦然偷瞥。
洞仙歌
作者：周星誉
朝代：清

荼蘼风软，散闲愁无数。吹送青凫到花步。算鸳鸯卅六、排作邮奁，好细与，记个相思程谱。寻春三度也，永福桥西，门闭枇杷旧时路。小隔又生疏、道罢胜常，更没些、离情低诉。但佯笑兜鞋、倚娘边，问梅雨连宵，别来寒否。
洞仙歌
作者：周星誉
朝代：清

闲情新赋，把灵犀一点。写入香罗白团扇。好羞时低障、浴后轻拢，长傍着，小小桃花人面。横塘重寄与，满握冰蟾，比似华年一分欠。画里说春愁、红锦窠温，反输与、翠禽双占。倘长得随伊、镜台边，便扫地添香，也都情愿。
洞仙歌·东园夏潦后，花竹池台半就荒圯。秋日偶坐鲁舍，见墙角秋海棠一丛，含露将放，赋此志感
作者：周星誉
朝代：清

银纱窗子，渍苔痕都坏。几摺雕栏断犹在。这凄清、池馆花也慵开，便开了，料得也无人戴。柔肠无可断，脉脉西风，减尽当时旧腰带。一桁小回廊，病蝶飞来，怎瘦得、更无聊赖。又满地、蕉阴夕阳时，悄负手、沉吟退红帘外。
浣溪沙
作者：周星誉
朝代：清

蓬底烧香独赋诗。青芦叶上雨来迟。玉鹅衾薄酒醒时。的的欢期银烛笺。依依归约锦屏知。不多时别更相思。
浣溪沙
作者：周星誉
朝代：清

跕跕轻寒度画楼。重帘如梦鹊声柔。落梅双笛韵苏州。叶角花梢题遍了。新词密密写银钩。更无些地著春愁。
浣溪沙·落灯后二日，维舟蟠溪新桥，水风冻烟，山雨酿雪。孤榜剪烛，怆怀旧游，慢赋此解
作者：周星誉
朝代：清

系榜蟠门薄雾收。水杨风软晓星流。临溪窗阁看梳头。忽慢思量成往事，可堪漂泊助新愁。梅花细雨过苏州。
浪淘沙
作者：周星誉
朝代：清

六曲小屏山。杏子单衫。笙曩如水玉凫残。双燕和人同不睡，商略春寒。香雾湿云鬓，逤逻慵弹。重门深锁蛎墙南。墙里梨花花上月，花底阑干。
浪淘沙
作者：周星誉
朝代：清

又见月当头。大好清游。浮生何事费闲愁。贫到酒钱无一个，也过中秋。银汉拍天流。桂子香浮。醉邀铜笛唤沙鸥。三百年来无此乐，羽服黄楼。
浪淘沙·五更枕上闻雨又作
作者：周星誉
朝代：清

酒醒夜迢迢。睡又无聊。五更月暗雨如潮。瘦尽黄花秋不管，尽著萧萧。金鉔小罗帱，红蜡孤烧。黄昏庭院锁芭蕉。还记那时听不得，何况今宵。
清平乐·正月十八日舟中对月有怀
作者：周星誉
朝代：清

蓬窗人悄。寒意生如草。月与离人同一稿。都比前宵瘦了。拥衾懒炙银灯。自家和影温存。容易黄昏挨过，明朝还有黄昏。
清平乐·甲辰正月出苏州城作
作者：周星誉
朝代：清

金铺望杳。翠被生寒早。十里高城云际小。都把愁儿砌了。樽前一醉天涯。教人梦断窗纱。想煞东风庭院，月痕黄锁梅花。
渭长乞予画扇醉中走笔写水仙灵芝
作者：周星誉
朝代：清

君自画君画，我自画我诗。我眉自能颦，不能效先施。造诣虽不同，各抱千古思。清气孕肝膈，即物皆吾师。濯我尘土笔，写君冰雪姿。娟娟采珠人，蕉萃荒江湄。我欲招之来，贻以双紫芝。相期宛洛间，耕烟骖青螭。结佩贞岁寒，此意君傥知。
湘月·玉簪花同素生季贶
作者：周星誉
朝代：清

青娥试手，剪秋痕、洗出几棱寒玉。十丈瑶阶清似水、飞下仙鬟钿雀。碾得烟松，措将月软，一搦冰华绿。香奁颤处，纤纤新样难学。果然光晕珠翘，缃欹晶枕，影亸琼枝弱。风露谁家庭院里，闹扫残妆初浴。拾翠人归，坠钗声定，蓦记年时约。搔头慵整，夜凉帘外花落。
湘江静·题湘灵鼓瑟图。见黄韵珊词综续编
作者：周星誉
朝代：清

廿四芙蓉明镜展。怅盈盈、袜罗尘软。铢衣蹙露，瑶弦汎月，写红兰幽怨。一抹洞庭波，又惊起、楚天新雁。桂枝秋老，萍花夜凉，刚人与、碧云远。北渚遥，南浦晚。寄瑶华、鲤鱼谁倩。明珰翠羽，相思那处，是黄陵祠畔。斑竹锁秋烟，怕难寄、啼红一剪。跨鸾人去，愁边空剩，数峰青断。
满庭芳·春试后小病数日始起，至小园行散，红雨霏夕，绿阴酿寒，怨别伤春，益增无俚
作者：周星誉
朝代：清

春逐莺归，人如蝶瘦，匆匆负了流年。药炉香静，扶病到花前。门掩东风人去，这残红、还有谁怜。剩垂柳、恹恹似我，和雪压秋千。深闺当此夕，红帘押月，紫佩横烟。想灯屏、扶枕愁听啼鹃。千万今宵早睡，好相寻、梦里凭肩。可能倩、胭脂将泪，飞向那人边。
琵琶仙
作者：周星誉
朝代：清
体裁：词

花里重帘，个人是、记曲张家红豆。娇煞紫逻金泥，盈盈画罗袖。听一阕、绿么辊遍，早弦上、春莺都瘦。锦瑟华年，细筝香梦，无限僝僽。可还记、何处儿家，道烟艇、迎来石城口。偷谱六朝秋思，付江花河柳。应倩恁、鹦哥铜板，把小名、细与题就。愁绝今夜尊前，月黄如酒。
疏影·童二树先生墨梅
作者：周星誉
朝代：清

云皴月洒。乍墨花、孕出春影都亚。缟袂青裙，一搦东风，盈盈玉骨堪把。鬓鸦憔悴胡沙远，肠断，宫人初嫁。却似侬、入洛缁尘，空使素衣侵惹。坐忆西园俊侣，怅饮社散后，遗事难话。重展冰华，卷里诗魂，应共寒香飞下。萧斋残雪毡垆侧，且细对、画◆吟写。蓦冷红捎破芦帘，墙角野梅开也。
眼儿媚
作者：周星誉
朝代：清

金门索米可怜侬。投笔困书佣。新丰市里，天津桥畔，闲煞英雄。休嗤老子龙钟甚，一语谢诸公。他年请看，韩王坛上，李相军中。
祝英台近
作者：周星誉
朝代：清

熨愁痕，寻梦迹，待撇怎生撇。记得年时，扶病送时节。可怜微雪重门，昵人和泪，却刚是、仲冬廿七。正凄切，何日一舸春江，来迎小桃叶。翠羽珠钿，重把旧盟结。尽判折了浮名，樱桃花底，消受个、半生怜惜。
祝英台近·上海舟次
作者：周星誉
朝代：清

擘鸾钗，寒麝炷，说也甚情绪。双桨萍香，又到断肠处。可堪花外潮生，柳边月落，蓦记起、别时言语。恨千缕，好与倩个念莺，殷勤替探取。料得妆台，长是翠眉聚。问他一抹高城，拦将人住，可拦得、梦魂来去。
祝英台近·孤馆积阴，独居无作。黄子芾孝廉持晓风残月图便面属题，爰赋此词以掳归思
作者：周星誉
朝代：清

暗潮生，纤月暝，解榜越江口。脉脉新愁，堆上短亭柳。有人玉笛声中，罗衾如水，这归梦、比莺还瘦。正僝僽，道是芳草吴天，何处重回首。烛冷香温，滋味尽消受。可怜落尽桃花，春寒孤馆，怎挨得、酒醒时候。
秋千索·壬寅七月初十，夜雨有忆
作者：周星誉
朝代：清

桃笙簟滑啼痕湿。金井外、几声秋蟀。雨紧灯花堕瘦红，记今夜、刚初十。沈郎减尽相思骨，况又是、影双人只。一院蕉阴似那时。少了个、朦胧月。
翠楼吟·十三夜对月有忆。寄王啸篁、丁蓝叔
作者：周星誉
朝代：清

锁了重门，碧梧疏处，湘帘夜深犹卷。露鸦栖定后，只秋与竹声撩乱。单衫小扇。想花景吹笙，郙家庭院。无人伴。冷清清地，回廊兜转。肠断。满地蕉阴，靠红阑几摺，和谁同看。苏家潭上路，正小曲幽坊月暗。桂堂南畔。问刬袜香街，甚时重见。无眠惯、灯窗数尽，玉河新雁。
菩萨蛮·春夜不寐
作者：周星誉
朝代：清

单衾春冷无人觑。心情只是恹恹地。费尽睡工夫。思多梦转无。看看窗纸白。矬了花梢月。酒醒晓莺时。这愁除枕知。
虞美人·九月十七日泊嘉兴，时将由枫泾入沪，不经吴门矣，感赋此解
作者：周星誉
朝代：清

听风病酒秋江路。笛怨萦花步。湖名空自号鸳鸯。怎不替流欢梦到横塘。水西驿下走重系。楼阁斜阳里。萧萧红桕乱栖鸦。可是小桥东去那人家。
虞美人·九月十六日夜泊双桥
作者：周星誉
朝代：清

扁舟秋入嘉兴路。梦逐回波去。断肠名字说双桥。消受单衾孤独又今宵。松阴暗转蓬窗悄。霜重溪风晓。乱虫声紧冻丝丝。刚是酒醒人睡月黄时。
虞美人·月夜闻箫
作者：周星誉
朝代：清

苔阴露气濛濛地。人影和花腻。久抛旧事不思量。为甚今宵心上恁凄凉。红箫一曲风帘底。吹得春魂起。莫教容易说回肠。月也被他愁作酒般黄。
虞美人·题王双喜女郎梅花双鹊纨扇，同梦西三阕
作者：周星誉
朝代：清

退红帘外香云晓。啼得春都笑。鹊儿还比个人痴。唤起绿窗残梦说相思。泥金喜字偷描遍。画出声声艳。渠侬怎道忒多情。便是玉梅花也学双身。
蝶恋花·九月初二夜雨过垂虹桥，书感同梦西
作者：周星誉
朝代：清

细雨愔愔蓬背滴。蓬底羁人，自展单衾褟。梦又不成灯又黑。乱鸦声里天如墨。似酒浓愁无处说。待倩双鸿，远向天涯觅。桥外杨花桥下客。可怜一样伤漂泊。
西子妆·柬琴子
作者：周星誉
朝代：清

湿翠黏衫，凉红晕烛，秋在画帘疏处。病怀已是怕黄昏，更禁他、这宵风雨。西窗人去。冷落了、梧桐一树。正萧萧、向残更诉我，恁时情绪。愁无语，闲画炉香，写就怀人句。高城只在雁声中，又溟溟、黑云遮住。思君何许，记十里、芦花江路。泥秋衾、待把梦儿重作。
贺新郎·咏物分题得女儿酒
作者：周星誉
朝代：清

一见心都醉。笑偏如、钱塘苏小，乡亲原是。刚趁酿花天气好，酿出春愁滋味。称贮向、销金帐里。记得兰陵曾有个，与卢家、少妇同名字。荷锸者、为卿死。女儿亭外沽春地。正江村、美人蛏碧，夫人李紫。有客金貂初聘得，领略温柔如此。看捧出、纤纤玉指。压倒梨花三百辈，只当垆、娇面羞相似。酣卧也、海棠底。
踏莎行·丙午春日即事
作者：周星誉
朝代：清

珠幕闲垂，银屏慵展。樱桃斗帐金凫暖。绿杨池馆闭春阴，卷帘人比东风懒。眉叶青销，靥花红敛。纤腰打叠游丝软。恹恹病过海棠时，一身都被春愁管。
迈陂塘
作者：周星誉
朝代：清

便朝朝、花边载酒，还能消几歌舞。闹红已较头番减，何况又添离绪。愁绝处。道水阁、风帘人去花谁主。残香无数。但万绿浓边，凉云如梦，一鹭共秋语。欹枕里，寂寞疏灯窗户。暗虫偏傍人絮。客心还比花憔悴，禁得这宵风雨。肠断句。待读与花听，又怕花凄楚。问花能否。化一缕秋魂，盈盈烟际，随我渡江去。
迈陂塘·下弟南归，谒文之兄沪上，梦西招饮并赋永遇乐词，命雏鬟歌以侑酒，即席写怀
作者：周星誉
朝代：清

恁匆匆、槐花梦醒，天涯人又归去。飘零滋味尝都惯，说甚青衫迟暮。须醉舞。便海样、黄金买得春回否。壮怀休诉。且醉卧花边，接䍦倒戴，把酒酹飞絮。新词就，吩付雏鬟细谱。江南肠断狂铸。琵琶弹得花都怨，只有江云寒语。君看取。看烟柳斜阳，尽是愁来处。归心正苦。把今夜樽前，一襟秋泪，飞作越溪雨。
迈陂塘·春晚坐寓园桃花下写怀
作者：周星誉
朝代：清

下湘帘、绿濛濛处，凉云渐送春暝。小桃红煞斜阳里，闪得蝶魂无定。风又紧。看碎糁、燕支绣个春愁影。蛮纱香静。恁负手寻花，扶头中酒，又做去年病。兰闺里，也有一株湘锦。横枝正嵌窗镜。这时料已开成雪，都与茜裙争靓。离梦醒。恐一桁珠阑，闲煞无人凭。将愁和闷。好写上银笺，倩他燕子，寄个断肠信。
迈陂塘·题吴江倪又香秀才白门秋柳填词图
作者：周星誉
朝代：清

最惺惺、六朝烟柳，生来便恁愁楚。玉箫吹软秋魂影，扫作半天风絮。丝几许。怎不绾、离人但绾离情住。记他归路。认一桁斜阳，乱鸦声里，红过莫愁去。待说起，门巷绿阴前度。回头有甚情绪。酒边香誓灯边梦，除是杨枝能谱。天肯否。天肯借、柔条稳把双栖护。断肠谁诉。剩丁字帘前，西风瘦燕，呜咽唱金缕。
醉花阴·初三夜泊石门县，微霁见月同梦西
作者：周星誉
朝代：清

吹笛语儿城下路。帆卸明湖树。城上月濛濛。城下垂杨，尚湿前朝雨。自检麝囊灯畔觑。费尽闲情绪。无赖是秋鸿，但写人人，不写人何处。
醉花阴·初三夜泊石门县，微霁见月同梦西
作者：周星誉
朝代：清
体裁：词

吹笛语儿城下路。帆卸明湖树。城上月蒙蒙，城下垂杨，尚湿前朝雨。
自检麝囊灯畔觑。费尽闲情绪。无赖是秋鸿，但写人人，不写人何处。
采桑子
作者：周星誉
朝代：清

前年听雨双桥下，病酒恹恹。闷谱香弦。疏柳残灯傍晓天。今宵听雨双桥下，依旧无眠。陡忆从前。孤烛单衾又一年。
采桑子
作者：周星誉
朝代：清

红闺只恨兰宵短，卸了残妆。倚遍回廊。月在樱桃树底黄。可怜此夕蓬窗宿，费尽思量。挨遍凄凉。不信离家夜更长。
采桑子
作者：周星誉
朝代：清

连宵只是心情恶，孤榜寒灯。睡思瞢腾。红叶声中到石门。想他对坐红窗下，绣幕沉沉。私语残更。此际箫郎睡未曾。
采桑子·舟夜杂忆寄闺人
作者：周星誉
朝代：清

一更抵死催侬去，才别湘屏。又上吴舲。摇过垂虹却四更。掩蓬卧听松陵雨，熨遍罗衾。不放天明。愁要寻人梦避人。
金缕曲
作者：周星誉
朝代：清

垂柳扬州驿。又客里、匆匆过了，落梅时节。一缕春魂和月瘦，揉作笛中波折。看此夕、孤蓬江北，自碾冰华和别泪，写相思、寄与天涯客。酸楚意、问谁识。东风两度长安陌。算剩有、残香似我，一般漂泊。那倩玉笼◆翠羽，细把这情重说。笑减尽、青衫愁骨。君见此花如见我，道大家、风味清寒绝。珍重此、数行墨。
金缕曲·孙杉麓同年下第将游汴中，索画梅一枝为别，并题其上
作者：周星誉
朝代：清

欢笑真无几。才听得、流莺声老，故人行矣。一幅缃枝和泪写，多少酒边深意。也不分、空山抛弃，独立自矜颜色好，怎春风、输与闲桃李。襟上泪、甚时洗。人生荣落何须计。君看我、鲇鱼上竹，冷官滋味。药省兰台吾不愿，薄宦廿年而已。但及早、买田乡里。他日白头湖上路，好同来、结屋梅花底。鸥鹭约、倩花记。
金缕曲·得素生兄下弟书，郁郁累日，被酒卧罗，预馆中梦得下字一叶，就枕上足成此解寄之
作者：周星誉
朝代：清

风雨虚堂夜。起舞向、荒鸡声里，仰天而诧。潦倒功名凭一字，说甚奇才董贾。想独对、孤灯寒灺。负米艰难原我份，痛黄金、减尽文章价。看短剑、泪盈把。诸公竞走长安马。谁送尔、青衫衰柳，骑驴归也。凄绝当年扪虱语，道只我知君者。笑麟阁、凤池都假。三万六千沉醉后，好同营，生圹梅花下。肠断句，梦中写。
金缕曲·汴塘旅次，阻雨题壁，即寄南中兄弟
作者：周星誉
朝代：清

明日花朝矣。尚兀是、风风雨雨，把人愁死。破屋荒鸡孤烛暗，打叠一衾乡思。剩布被、偎侬独自。想见故园灯火夜，向花前、暖酒谈游子。待说起、怎生睡。骑驴十载长安市。笑依旧、青衫短剑，劳人身世。早岁功名都道福，赢得飘零如此。须信道、年华弹指。种菜箸书当早计，问金门，射策干何事。再来者，有如水。
集寄公房次少陵宿赞公土室第二首韵
作者：周星誉
朝代：清

云过溪北阴，日午山鸟静。禅心澹炉烟，写以风竹影。垂{巾产}对清昼，谈味与之永。松雪陶冰厨，茶梦漱涪井。响然祖谢徒，山志夙所秉。上人抱无律，气与秋雪迥。渺兹云水区，远意落清颍。黄冠傥许乞，终约遂幽屏。归舟破湖阴，缺月半衔岭。淰淰凉翠痕，已蘸鹭丝顶。
集寄公房次少陵宿赞公土室第二首韵
作者：周星誉
朝代：清
体裁：古风

云过溪北阴，日午山鸟静。禅心澹炉烟，写以风竹影。垂■对清昼，谈味与之永。松雪陶冰厨，茶梦漱涪井。响然祖谢徒，山志夙所秉。上人抱无律，气与秋雪迥。渺兹云水区，远意落清颍。黄冠傥许乞，终约遂幽屏。归舟破湖阴，缺月半衔岭。淰淰凉翠痕，已蘸鹭丝顶。
雨次上渠滩
作者：周星誉
朝代：清

江风卷地散蝇蚊，湿翠堆篷曙不分。远峡猿声青隔雨，阴崖蛟气白莲云。一官憔悴投荒录，万里凄凉誓墓文。十口长饥行李乏，愧他豪客夜知闻。
青玉案·春夜宿贻经书屋有怀
作者：周星誉
朝代：清

花梢细雨愔愔过。早夜静、重门锁。才上灯时人已卧。凄凉天气，凄凉庭院，著个凄凉我。一帘苔雾莺啼破。兀悄地、拥衾坐。晓月上墙桐影矬。今宵莫说，已经无梦，便有如何作。
鹧鸪天
作者：周星誉
朝代：清

一种陂塘绿可怜。板桥低亚不通船。萍花浅水初鸣蛤，槐叶浓阴尚等蝉。人不到，日如年。谁家水阁枕溪烟。蠡窗半拓湖风里，短榻茶香正午眠。
鹧鸪天
作者：周星誉
朝代：清

夏至江村正好嬉。老红生翠一川迷。田娘箬帽分秧去，乡客泥船载草归。溪犊卧，水禽啼。日斜官路过人稀。一陂野葛花如雪，蚱蜢蜻蜓历乱飞。
鹧鸪天
作者：周星誉
朝代：清

巷子东边阿那家。篱根白槿乱开花。病翁缚蔑藩新竹，村女分筐焙早茶。溪百折，路三叉。潮回浅草漾明沙。牛亭靠水无人语，长日松阴响水车。
鹧鸪天
作者：周星誉
朝代：清

水枕抛书睡味长。溪行半晌少村庄。前湾知有人家近，一径风来豆粥香。藤蔓瓦，树支墙。午鸡声里绿阴凉。开门怪底儿童闹，门外枇杷一树黄。
鹧鸪天
作者：周星誉
朝代：清

红蓼梢头涨碧波。黄瓜凉粉一舟拿。茭鸡掠食冲门出，花犬随人泅水过。宵雨歇，午烟拖。桥阴密密转松萝。趁墟人散村扉掩，一路书声竹里多。
鹧鸪天
作者：周星誉
朝代：清

路入南桥客思闲。水乡风景画图间。密芦绕屋浑疑海，老树遮门便当山。波似镜，岸如环。青溪曲折小舟还。归人暗识村前路，逢着垂杨便转弯。
鹧鸪天·席上有伎持写柳障子乞题，口占应之
作者：周星誉
朝代：清

青眼窥人漫自妍。黄金抛得买华年。惺忪秋思难瞒水，作弄春光但借烟。嘶马地，坐莺天。长亭回首更凄然。西风一例逢摇落，未必灵和胜外边。
齐天乐·秋日曲池看芙蓉
作者：周星誉
朝代：清

断桥衰柳荒寒外，来寻旧家池馆。粉堞欹苔，文窗锁荔，寂寞无人寻玩。芙蓉开遍，看影写银塘，香支珊槛。凝立西风，重提往事更断肠。当年花底高会，有锦袍银烛，翠裙罗扇。绿野琴樽，乌衣门第，都是此花曾见。如今谁管，任冷月疏烟，做伊秋怨。独客青衫，落红和泪满。
春夜
作者：周星诒
朝代：清
体裁：五言律诗

不睡百忧集，春深此草堂。山风时启户，江月直窥床。转烛穷花态，缄茶养露香。幸多间事业，消得夜茫茫。
春夜
作者：周星诒
朝代：清

不睡百忧集，春深此草堂。山风时启户，江月直窥床。转烛穷花熊，缄茶养露香。幸多间事业，消得夜茫茫。
枕上闻磬
作者：周星诒
朝代：清

一磬泠然脆，悠悠度竹关。道心澄夜静，余响漾风间。合眼见皇古，置身如万山。五更窗欲曙，梦警枕屏间。
秋感
作者：周星诒
朝代：清

惯觉衰翁梦，戈船鼓四更。连阴星月晦，长夜鼠狐横。醉呓奴群睡，忧嗟老独醒。一声天下旦，破暝祝鸡鸣。秋残天漠漠，阪旷日萧萧。翅仄鹰盘稳，膘新马猎骁。野风吹短发，村酒醉长桥。共饮无相识，骚魂唪《大招》。
秋感·其一
作者：周星诒
朝代：清

惯觉衰翁梦，戈船鼓四更。连阴星月晦，长夜鼠狐横。醉呓奴群睡，忧嗟老独醒。一声天下旦，破暝祝鸡鸣。
秋感·其二
作者：周星诒
朝代：清

秋残天漠漠，阪旷日萧萧。翅仄鹰盘稳，膘新马猎骁。野风吹短发，村酒醉长桥。共饮无相识，骚魂唪《大招》。
辛卯四月初五日夜坐时苦雨骑月
作者：周星诒
朝代：清

西风连日急，夜冷过春三。淰淰云阴合，冥冥雨色酣。水深将烂麦，暖至或苏蚕。衣食关民命，天应慰不堪。
题画
作者：周星诒
朝代：清

重重千百树，策杖自徘徊。万绿破深瓮，孤云兀废台。风吹雁毛落，秋引酒悲来。无限茫茫意，谁同醉此杯。
闺怨
作者：周映封
朝代：清
体裁：五言绝句

去年柳色新，送郎渡头去。柳发满春江，郎今在何处。
令阿缃入学
作者：周映清
朝代：清

从来娇绕膝，今已略知闻。恩义难相掩，贤愚自此分。枣梨余自具，经传汝宜勤。未暮休归舍，童心惧放纷。低鬟怜阿姊，与汝亦齐肩。且令抛金线，相随理旧编。双行知宛转，坐咏爱清圆。试看俱成诵，今朝若个先。
令阿缃入学·其一
作者：周映清
朝代：清

从来娇绕膝，今已略知闻。恩义难相掩，贤愚自此分。枣梨余自具，经传汝宜勤。未暮休归舍，童心惧放纷。
令阿缃入学·其二
作者：周映清
朝代：清

低鬟怜阿姊，与汝亦齐肩。且令抛金线，相随理旧编。双行知宛转，坐咏爱清圆。试看俱成诵，今朝若个先。
古意
作者：周映清
朝代：清

美玉产昆冈，千载埋幽壑。一朝出尘氛，光气耀重薄。剖璞得良匠，拂拭事砻错。晶莹无纤瑕，素质秉磅礴。急投非其意，韫椟甘淡泊。忽逢席上聘，观者尽错愕。璠玙遇有时，珍重葆坚确。东山有佳木，上栖白项乌。晨昏恋旧巢，岁暮犹将雏。雏成刷毛羽，振翮游上都。朝饮蓬池水，夕宿琼苑株。亟归思反哺，岂谓身已孤。绕树三百匝，空使尾毕逋。哀鸣白云端，苍昊不可呼。
古意·其一
作者：周映清
朝代：清

美玉产昆冈，千载埋幽壑。一朝出尘氛，光气耀重薄。剖璞得良匠，拂拭事砻错。晶莹无纤瑕，素质秉磅礴。急投非其意，韫椟甘淡泊。忽逢席上聘，观者尽错愕。璠玙遇有时，珍重葆坚确。
古意·其二
作者：周映清
朝代：清

东山有佳木，上栖白项乌。晨昏恋旧巢，岁暮犹将雏。雏成刷毛羽，振翮游上都。朝饮蓬池水，夕宿琼苑株。亟归思反哺，岂谓身已孤。绕树三百匝，空使尾毕逋。哀鸣白云端，苍昊不可呼。
壬午七夕焚香静对心境清澈飘飘有凌云之想
作者：周映清
朝代：清

云际神光果合离，仙家自古此佳期。试从跨鹤缑山日，历数骖鸾汉殿时。恍忆前身同缥缈，偶来下界暂栖迟。何时相逐三山去，重揽灵裙织藕丝。
娇女诗
作者：周映清
朝代：清

我家娇女齐蕙芬，媚如春月回微光。终朝据案弄卷轴，清吟婉转调莺簧。今年十二解声韵，七字五字吟琅琅。亦知弱腕乏警策，颇有慧语馀清锵。闺门尚德不尚艺，四诫初不夸词章。岂知陶冶有妙用，能使冰炭消中肠。温柔敦厚本诗教，幽閒贞静传闺房。但令至性得浚发，勿务浮艳鸣荒唐。我昔南楼强解事，力穷汉魏兼齐梁。即今所得尚无几，颇觉辛苦难为偿。怜汝娇憨亦不恶，岂必刘鲍争低昂。作诗因汝感畴昔，祇恐明镜生秋霜。
将入都门别南楼感赋
作者：周映清
朝代：清

飞花下浅渚，岸柳催行舟。再拜别高堂，雪涕辞南楼。兹楼廿年住，纵目娱清幽。一旦舍之去，揽裾事远游。青天见黄鹄，振羽翔高秋。岂不恋旧巢，恋亦不能留。高堂有阿母，日夕层楼间。抚我不离膝，慈训日以娴。齐肩得予弟，嬉戏承欢颜。生女亦如儿，同此顾复艰。儿生能反哺，尚有莱衣斑。女生终辞家，去去何时还。辞家竟何之，驾言赴京国。道路阻且长，渺渺异南北。我家沿长溪，菰城近咫尺。朝往夕可还，尚虑烟水隔。何为远行迈，千里动尘迹。北斗挂层霄，望望不可即。深闺有令范，皎皎扬贞仪。授我四德箴，教我五字诗。深宵侍篝火，譬若形影随。一朝遽言别，相视涕涟洏。楼阴下白日，戚戚晨风吹。既去复回顾，离愁无尽时。
将入都门别南楼感赋·其一
作者：周映清
朝代：清

飞花下浅渚，岸柳催行舟。再拜别高堂，雪涕辞南楼。兹楼廿年住，纵目娱清幽。一旦舍之去，揽裾事远游。青天见黄鹄，振羽翔高秋。岂不恋旧巢，恋亦不能留。
将入都门别南楼感赋·其三
作者：周映清
朝代：清

辞家竟何之，驾言赴京国。道路阻且长，渺渺异南北。我家沿长溪，菰城近咫尺。朝往夕可还，尚虑烟水隔。何为远行迈，千里动尘迹。北斗挂层霄，望望不可即。
将入都门别南楼感赋·其二
作者：周映清
朝代：清

高堂有阿母，日夕层楼间。抚我不离膝，慈训日以娴。齐肩得予弟，嬉戏承欢颜。生女亦如儿，同此顾复艰。儿生能反哺，尚有莱衣斑。女生终辞家，去去何时还。
将入都门别南楼感赋·其四
作者：周映清
朝代：清

深闺有令范，皎皎扬贞仪。授我四德箴，教我五字诗。深宵侍篝火，譬若形影随。一朝遽言别，相视涕涟洏。楼阴下白日，戚戚晨风吹。既去复回顾，离愁无尽时。
得家书有感
作者：周映清
朝代：清

昨夜银镫喜缀花，平安两字到天涯。细看墨沈痕皆淡，祇恐彤闱鬓有华。北墅旧游芜径暗，南楼归梦月光斜。愁来羡尔中庭树，日暮霜风集子鸦。
扬州
作者：周映清
朝代：清

日暮江流呜咽声，停桡怅望近芜城。三千殿脚如云散，廿四桥头自月明。萤苑夜游犹有恨，鸡台晓梦太无情。惟馀渡口垂杨树，愁损眉峰画不成。
梅花
作者：周映清
朝代：清

古梅生疏香，幽致邈难写。临风濯寒秀，相对足閒雅。琼姿妙天然，未许粉黛假。譬如歌阳春，曲高和者寡。开轩涵明月，顾影自潇洒。惟应翠袖人，亭亭伴林下。爱梅入骨随，思作梅花吟。横斜疏影句，谬许孤山林。拟议误唐突，粉蝶兼霜禽。竹外一枝好，坡老诚赏音。何如妙无言，淡然惬素心。不见江贯道，抚琴不弹琴。谓梅如宰相，调羹待异日。谓梅如高人，迥与枯槁别。谓梅如美女，不炫倾城色。谓梅如神仙，空羡罗浮蝶。鉴怀天地初，相像太始雪。此意明月知，可悟不可说。
梅花·其一
作者：周映清
朝代：清

古梅生疏香，幽致邈难写。临风濯寒秀，相对足閒雅。琼姿妙天然，未许粉黛假。譬如歌阳春，曲高和者寡。开轩涵明月，顾影自潇洒。惟应翠袖人，亭亭伴林下。
梅花·其三
作者：周映清
朝代：清

谓梅如宰相，调羹待异日。谓梅如高人，迥与枯槁别。谓梅如美女，不炫倾城色。谓梅如神仙，空羡罗浮蝶。鉴怀天地初，相像太始雪。此意明月知，可悟不可说。
梅花·其二
作者：周映清
朝代：清

爱梅入骨随，思作梅花吟。横斜疏影句，谬许孤山林。拟议误唐突，粉蝶兼霜禽。竹外一枝好，坡老诚赏音。何如妙无言，淡然惬素心。不见江贯道，抚琴不弹琴。
渡扬子江望金山
作者：周映清
朝代：清

江天淡荡朝霞红，澄波万顷流瀜瀜。舟人解缆渡江去，渐觉帆脚生微风。苍茫远树失京口，举头忽现青芙蓉。奔流直下走东海，金山突兀当其中。楼台明灭晃金碧，有如蜃海浮琳宫。晴烟缥缈飞鸟绝，但见古塔撑青空。我闻此水贯楚蜀，北江下注连南东。天留片石作屏障，直与底柱争穹窿。坐揽奇景豁胸臆，敢燃犀角窥蛟龙。收帆瓜步一回首，江南千里青濛濛。
游望湖亭
作者：周映清
朝代：清

危亭千尺俯溟濛，绝顶苍茫望不穷。山势远连林屋窦，湖声直撼洞庭风。香台草树依云外，笠泽烟波入镜中。七十二峰何处所，长天墨点落青空。
独坐书感
作者：周映清
朝代：清

明镜双眉皱不收，天涯旅思尚悠悠。帘垂清昼阴疑暮，雨送残春冷似秋。一别骆驼桥下水，三年鸿雁影边愁。羡他短棹江南路，缓缓花开唱陌头。
王石谷山水
作者：周映清
朝代：清

清泉百丈飞幽壑，茅屋人家隔丛薄。白云在水树在空，漠漠晴烟下寥廓。断鸿几点去无迹，黄叶一林寒欲落。斜阳何处认前村，隐见危桥傍山郭。先生画笔冠当代，八尺生绡气磅礴。不须平远袭倪黄，能以清空见镵削。秋窗对此足清胜，瑟瑟轻寒生绣箔。掩图不敢挂虚堂，恐有红尘一分著。
琴诗
作者：周映清
朝代：清

少小慕古韵，耽此丝桐清。经年事擽捋，指涩不成声。一朝得微悟，触手清风生。泠泠判雅俗，一一为分明。贺若不可学，益我思古情。审弦别其音，审调别其字。字清音益和，累累珠不坠。当其按节初，微芒辨同异。音字两不关，所贵得其意。贞静淡素心，心至声亦至。不然筝与琵，宫商岂殊器。宫亦有时激，羽亦有时沈。苟能识其意，变化皆从心。不见思归乐，商调可犯角。不见如意娘，角调可犯商。对月谱梅花，幽香发素腕。实声与散声，缓急可静按。缅思制谱初，猱绰不容乱。后人务新声，往往越其畔。新声日以靡，抚琴起三叹。古法多不传，何止《广陵散》。
琴诗·其一
作者：周映清
朝代：清

少小慕古韵，耽此丝桐清。经年事擽捋，指涩不成声。一朝得微悟，触手清风生。泠泠判雅俗，一一为分明。贺若不可学，益我思古情。
琴诗·其三
作者：周映清
朝代：清

宫亦有时激，羽亦有时沈。苟能识其意，变化皆从心。不见思归乐，商调可犯角。不见如意娘，角调可犯商。
琴诗·其二
作者：周映清
朝代：清

审弦别其音，审调别其字。字清音益和，累累珠不坠。当其按节初，微芒辨同异。音字两不关，所贵得其意。贞静淡素心，心至声亦至。不然筝与琵，宫商岂殊器。
琴诗·其四
作者：周映清
朝代：清

对月谱梅花，幽香发素腕。实声与散声，缓急可静按。缅思制谱初，猱绰不容乱。后人务新声，往往越其畔。新声日以靡，抚琴起三叹。古法多不传，何止《广陵散》。
登岘山
作者：周映清
朝代：清

湖光山翠绕城来，白塔红亭罨画开。松竹径深僧院敞，菰蒲水浅酒船回。残碑谁访题襟集，断石难呼乐圣杯。亦有登临无限意，何如太傅远兴哀。
秋夜读东坡集
作者：周映清
朝代：清

笠屐风流迈永和，瓣香只合拜东坡。文章远过漆园吏，富贵徒嗟春梦婆。万古峨嵋名不没，一身江海命如何。谈空莫更夸仙佛，心迹曾传水调歌。
秋暮南楼偶赋
作者：周映清
朝代：清

商飙吹入万人家，窗外轻寒透碧纱。极浦每惊归雁落，高楼况复夕阳斜。破蕉淅沥风如雨，瘦菊离披叶胜花。极目晴云何处望，马蹄荒草隔天涯。
过前尚书潘公季驯宅
作者：周映清
朝代：清

桑椹春熟乳鸠鸣，无复尚书旧履声。蛟断河壖遗迹在，鹤归华表故基倾。每嗟兴废逾三癸，空忆声名说二丁。惟有石麟未辞去，溪边卧看月初生。
茌平怀古
作者：周春
朝代：清

凌烟阁上尽公侯，奇遇谁能似马周。英主用才元不测，太平作相更何求。生前忠孝光青简，死后形容动紫旒。羊鼻鸢肩曾共事，昭陵断碣卧深秋。
登襄阳郡楼
作者：周昱
朝代：清

莽莽荆襄割据州，夕阳西下独登楼。岘山晓翠当窗入，汉水寒潮抱郭流。放眼关河纷故垒，惊心风物逼新秋。杜康台在烟云里，一醉江头狎白鸥。
雨次乐乡关
作者：周昱
朝代：清

万壑排云出，孤村抱郭幽。雨深斑竹岭，风急白菽洲。滩响夜方壮，萤光湿不流。乡关应最乐，无那旅中游。
雨次乐乡关
作者：周昱
朝代：清
体裁：五言律诗

万壑排云出，孤村抱郭幽。雨深斑竹岭，风急白蘋洲。滩响夜方壮，萤光湿不流。乡关应最乐，无那旅中游。
不死
作者：周景涛
朝代：清

平生言死何曾死，今日奇穷未觉穷。数米为炊仍腹果，量钱沽酒亦颜红。夜深忽梦先朝事，病起真成隔世翁。黄土待人归宿处，董公健者料应同。
初春述怀
作者：周景涛
朝代：清

五穷入我家，与我生根蒂。害渠果何事，暗中动我制。坠地无室庐，流转不敢毙。平生泥雨驴，一步一濡滞。四十知百年，僚底早自筮。只馀玉池肥，静坐自勤闭。谁知失声哭，痛迸奈何帝。春风非不温，著祫转凄厉。开门呼苍天，空碧但无际。何曾井蛇惊，坐见国狗猘。永愧匹夫谅，触事潸以涕。旧闻傅青主，奇方辄焚瘗。信哉泰山崩，宁作完卵计。待我五百年，人间知有世。
寄郑苏堪
作者：周景涛
朝代：清

昔吾困江县，而子相临存。惘惘雨中别，寄诗宁吾魂。再面胡不欢，各会难为言。出悔入亦悔，苟禄安足论。子有千载诗，不官能自尊。使子以诗昌，天意良未敦。长吟且袖手，勿讶霜鬓繁。不见黄河清，讵乏卮酒浑。平生所结痛，一语触千万。以子怀旧恩，怆昔予术困。贱臣忽见徵，誓以不欺献。私忧欲弥天，末策谁许建。呀呀涵光殿，浊泪长径寸。凭几三数言，呜咽但九顿。虮虱不上升，苟活在泥坌。微生纵有口，日夕衔巨恨。江湖传子诗，无穷抒哀怨。重来望觚棱，感涕念垂宪。眼中历历事，对酒那忍劝。陵树冬复春，凄凉问社饭。
寄郑苏堪·其一
作者：周景涛
朝代：清

昔吾困江县，而子相临存。惘惘雨中别，寄诗宁吾魂。再面胡不欢，各会难为言。出悔入亦悔，苟禄安足论。子有千载诗，不官能自尊。使子以诗昌，天意良未敦。长吟且袖手，勿讶霜鬓繁。不见黄河清，讵乏卮酒浑。
寄郑苏堪·其二
作者：周景涛
朝代：清

平生所结痛，一语触千万。以子怀旧恩，怆昔予术困。贱臣忽见徵，誓以不欺献。私忧欲弥天，末策谁许建。呀呀涵光殿，浊泪长径寸。凭几三数言，呜咽但九顿。虮虱不上升，苟活在泥坌。微生纵有口，日夕衔巨恨。江湖传子诗，无穷抒哀怨。重来望觚棱，感涕念垂宪。眼中历历事，对酒那忍劝。陵树冬复春，凄凉问社饭。
新年次东坡韵
作者：周景涛
朝代：清

万家忙馈岁，一叟念初元。排闷诗宁野，邀眠酒又村。故乡山水隔，世事雨云翻。欲作挥戈想，其如若水昏。群公皆有托，吾痗独何之。狐兔方连社，鹪鹩此一枝。春生中酒夜，梦到挂冠时。犹鼓残年兴，新诗诵与儿。兹乡滨海尽，眼界若为清。禾黍高登廪，鸡豚富入城。欲消无事日，祇益可怜生。牡蛎梅花市，吾思豆腐羹。岂有图南意，吾居亦少东。储粮三月尽，簪笔一生空。贺岁聊从俗，偷生愧作翁。乾嘉成已事，不敢说咸同。
新年次东坡韵·其一
作者：周景涛
朝代：清

万家忙馈岁，一叟念初元。排闷诗宁野，邀眠酒又村。故乡山水隔，世事雨云翻。欲作挥戈想，其如若水昏。
新年次东坡韵·其三
作者：周景涛
朝代：清

兹乡滨海尽，眼界若为清。禾黍高登廪，鸡豚富入城。欲消无事日，祇益可怜生。牡蛎梅花市，吾思豆腐羹。
新年次东坡韵·其二
作者：周景涛
朝代：清

群公皆有托，吾痗独何之。狐兔方连社，鹪鹩此一枝。春生中酒夜，梦到挂冠时。犹鼓残年兴，新诗诵与儿。
新年次东坡韵·其五
作者：周景涛
朝代：清

天心无可转，岁事不应繁。何处为乾土，当春忆故园。閒延家鬼坐，老僻彻侯行。犹得东坡味，明年说抱孙。
新年次东坡韵·其五
作者：周景涛
朝代：清
体裁：五言律诗

天心无可转，岁事不应繁。何处为乾土，当春忆故园。閒延家鬼坐，老僻彻侯门。犹得东坡味，明年说抱孙。
新年次东坡韵·其四
作者：周景涛
朝代：清

岂有图南意，吾居亦少东。储粮三月尽，簪笔一生空。贺岁聊从俗，偷生愧作翁。乾嘉成已事，不敢说咸同。
留别高曦亭前辈
作者：周景涛
朝代：清

逋客相逢地，陈人欲尽时。不论廿年长，为诵一生诗。身世同嗟慨，情亲忽别离。祇应梅有讯，勉副岁寒期。
病夜
作者：周景涛
朝代：清

摵摵复摵摵，败叶檐阶迸。冻蝇见火舞，候虫切身劲。寒气登床帏，裘被莫与竞。缩猬听晨鸡，更点未可竟。偶然披衣坐，斜月入窗映。是时心转空，一室见白净。旬月不出门，已适适懒惰性。会当齐彭殇，安问贫耶病。跏趺数鼻息，耸肩索苦咏。醒眼直到明，玄鬓应满镜。
闲居
作者：周景涛
朝代：清

欲向何人罪陆沈，强移栖息学盲瘖。自磨短墨消英气，偶爇名香验道心。好睡未妨来日永，闭门便觉敝庐深。书生槁饿由来旧，肯为穷愁损素襟。
赠圣因上人
作者：周曙
朝代：清

即此隔人世，何须更买山。犹嫌云水竞，独自闭寒关。钟响空明外，莺啼杳霭间。毒龙思听法，隐约出溪湾。
渡黄河宿小驿
作者：周曾锦
朝代：清

小驿三间屋，驱车薄暮过。低窗延落月，虚枕纳长河。轮铁消磨尽，囊金耗散多。西邻有豪客，轰饮杂酣歌。
登军山用徐澹庐韵
作者：周曾锦
朝代：清

平生爱山游，腰脚不遑惜。朅来登车峰，一揽江天碧。山中猿与鹤，大半隶仙籍。老树拱揖人，飞花笑迎客。槛泉一何清，瀹茗吸云液。一坐憺忘归，千岩黯将夕。惊风振天末，落日逗云隙。回首望城闉，人间何役役。行当谢尘劳，归隐就泉石。君看冥冥鸿，没影寥天一。
金沧江崧阳耆旧集题词
作者：周曾锦
朝代：清

麦秀哀歌唱未终，又看箕域坏狂童。书囊剩有删诗笔，一卷东音当国风。铙歌笳拍慨当慷，乐府新声亦擅场。亡国不关词赋事，莫随众口病齐梁。
忆梅和韵
作者：周月尊
朝代：清

迢递南枝怅水阴，每逢春到寄情深。月牵晼晚三更梦，玉斫玲珑一串心。雪海香留应作国，云街手植定成林。他年绣佛皈清梵，藉尔孤芳伴净音。
青门柳枝词
作者：周月尊
朝代：清

春来折尽更逢春，几见长条拂地新。灞岸年年绾离别，今年不见去年人。远峰涵碧水拖蓝，才放新青春已三。无那萦愁复萦恨，晓风残月忆江南。彳亍谁嗟行路难，红尘扫尽绿枝残。天涯半是伤春客，飘泊烦他青眼看。
青门柳枝词·其一
作者：周月尊
朝代：清

春来折尽更逢春，几见长条拂地新。灞岸年年绾离别，今年不见去年人。
青门柳枝词·其三
作者：周月尊
朝代：清

彳亍谁嗟行路难，红尘扫尽绿枝残。天涯半是伤春客，飘泊烦他青眼看。
青门柳枝词·其二
作者：周月尊
朝代：清

远峰涵碧水拖蓝，才放新青春已三。无那萦愁复萦恨，晓风残月忆江南。
偶兴
作者：周有声
朝代：清

凉风飒飒度前除，独树萧条伴索居。人比僧闲耽习静，月先镫上照摊书。吟高便欲争儿读，瓶罄终犹赖妇储。一笑年来博囊粟，未知谁得食吾余。
凤县道中
作者：周有声
朝代：清

直到青天上，何知径路分。岩峦森气象，风雨极声闻。石势存危栈，林烟续断云。客衣殊太薄，叹息此劳筋。
夜坐
作者：周有声
朝代：清

老觉腰鱼重不禁，宵分百虑感侵寻。松楸山径荒逾昔，荷芰平湖梦至今。破屋鸣机寒女怨，故巢移树夜乌吟。紞如街鼓朦胧月，谁识空斋寂寞心。
少陵草堂
作者：周有声
朝代：清

诗人未合享茅土，少陵草堂竟千古。逾阡度陌一相寻，此间亦是城南杜。乔林森森径旁取，隔断钟鱼同法鼓。短垣曲路转修蛇，十丈青鸾作行舞。升堂气象自完肃，廊榭欹斜尚枝柱。虽然雕落余结构，譬过衰门剩规矩。浣花溪水碧溶溶，还照高寒好眉宇。传闻此堂昔颓废，往往鼯鼪窜榛莽。邸舍闿从异姓王，新宫焕作神仙府。一时奔走盛簪绂，供张纷纶杂牲脯。行厨花里玉盘来，犹似江干驻严武。转眼繁华顿消歇，空令胜迹随风雨。客谈往事殊叹嗟，窃念古今增仰俯。人生岂藉势力存，姓名不共榱椽腐。秋风当年竟卷却，百代诗城自坚树。那须唧唧效寒禽，戢翼卑栖计毛羽。君不见马家宅与奉诚园，毕究迁移谁是主。
梓潼县
作者：周有声
朝代：清

不到潼川县，安知栈阁悬。城孤才得地，山拓渐容天。树色旌竿直，江流藻绘鲜。神灵俨祠庙，一为指星躔。
樊口晚泊
作者：周有声
朝代：清

樊口传幽胜，轻舟向夕维。天空江气静，风定暮帆迟。绕树乌三匝，推篷月半规。还怜苏玉局，迁次几年时。
清岚山
作者：周有声
朝代：清

人家住峰顶，我行时见之。遂逾数百折，始获叩茅茨。主人拂尘席，邀我憩征疲。村居不四五，往往绝烟炊。携榼请馔具，日暮空筐归。未知有蔬笋，况乃思甘肥。提壶试斟酌，不辨渑与淄。岂无饥渴情，何为异肝脾。谓言百尺岩，九仞不及施。昨逢十日雨，众面生光辉。自从五月来，谁复陈巾匜。悲哉人间世，生理乃若兹。我劳尚不解，彼困何能支。明发舍之去，相看俱涕洟。
电白署中与魏丈春台话旧
作者：周有声
朝代：清

电转蓬飞讵有因，天涯忽此共残春。删诗不厌频涂乙，饮酒何妨竟过申。感事便同蕉鹿幻，观心渐近木鸡纯。诛茅他日应从老，未要宫袍稳称身。
徐稼翁移居
作者：周望
朝代：清

羡君新卜鹿门居，岸帻高吟处士庐。留得春风花下酒，课存秋雨案头书。轩窗岑寂心无竞，竹石经营意有馀。惟惜旧朋相隔远，幽怀渺渺独伤余。
送慎言弟还武陵并寄子靖南宫昆季
作者：周望
朝代：清

弱冠相逢志激昂，即今重晤鬓俱苍。侧身天地容鸠杖，弹指光阴老雁行。数日言旋期太短，一尊道故话偏长。西还寄语诸昆弟，诗酒情耽较昔狂。
闻鹧鸪
作者：周朱耒
朝代：清

合江亭畔雨霏微，石鼓山前水渐肥。蛮鸟自知行不得，何因故故向南飞。
径山漫咏
作者：周杭
朝代：清
体裁：五言排律

山分两目径，别是一壶天。风洞藤萝合，凌霄星斗悬。朝凝翠竹露，暮带苍崖烟。千丈龙潭窅，五峰仙掌穿。灵鸡何日返，喝石莫为莲。眼界殊寥阔，飘飘思不凡。
题倚剑牧马图
作者：周杭
朝代：清

百金买一剑，千金买一马。十年磨剑不得试，驱马归来牧岩下。忆昔锦衣狐白裘，身挟两龙万里游，尔时意气轻王侯。吁嗟丈夫有命那可说，紫髯如虬悲白发。雄心难待马生角，袖手应怜剑虚拔。君不见古来穷达变化犹飘云，南山尚有射虎手，无人知是李将军。
挽张百熙联
作者：周果
朝代：清
体裁：联

为国储才，问域中庠序如林，孰主宰是、孰纲维是；抚时生感，看今日君民同慨，歌也有思、哭也有怀。
挽张百熙联
作者：周果
朝代：清
体裁：联

以一身任国家，宪政初兴，方冀扶鸠翊王室；视学生如子弟，遗言具在，何堪赋鵩吊人师。
挽张百熙联
作者：周果
朝代：清
体裁：联

学校辍弦歌，足见人心有公道；通家务奖籍，欲承先德愧高明。
挽曾国荃联
作者：周柏棠
朝代：清
体裁：联

大地产耆英，功在江南，神归岳北；嘉名隆锡予，生前威毅，死后忠襄。
与姚氏三妹谈吴门名胜口号纪游
作者：周桂清
朝代：清

绿水桥西泊画船，垂杨倒影入沦涟。人人都上生公石，几辈曾参不语禅。古桧清奇邓尉寻，石楼探遍早梅林。还元阁下湖如镜，洗涤尘凡一片心。清钟夜半寒山寺，不到枫桥估客船。安得檀施金布地，精蓝重睹大康年。灵岩山色香溪水，日日横塘渡口迎。若向震湖重把棹，莫釐峰下一帆轻。朝天万笏山容古，一线攀登饮钵盂。似燕身材舆妇喜，每因肥瘠哭啼殊。维舟昧爽等花开，花气因风四面来。谁谓无声方入画，亲闻甲坼隐春雷。行春桥外秋光满，满汊菱窠信手牵。摇舻不知镫火上，城中又见月华圆。
与姚氏三妹谈吴门名胜口号纪游·其一
作者：周桂清
朝代：清

绿水桥西泊画船，垂杨倒影入沦涟。人人都上生公石，几辈曾参不语禅。
与姚氏三妹谈吴门名胜口号纪游·其七
作者：周桂清
朝代：清

行春桥外秋光满，满汊菱窠信手牵。摇舻不知镫火上，城中又见月华圆。
与姚氏三妹谈吴门名胜口号纪游·其三
作者：周桂清
朝代：清

清钟夜半寒山寺，不到枫桥估客船。安得檀施金布地，精蓝重睹大康年。
与姚氏三妹谈吴门名胜口号纪游·其二
作者：周桂清
朝代：清

古桧清奇邓尉寻，石楼探遍早梅林。还元阁下湖如镜，洗涤尘凡一片心。
与姚氏三妹谈吴门名胜口号纪游·其五
作者：周桂清
朝代：清

朝天万笏山容古，一线攀登饮钵盂。似燕身材舆妇喜，每因肥瘠哭啼殊。
与姚氏三妹谈吴门名胜口号纪游·其六
作者：周桂清
朝代：清

维舟昧爽等花开，花气因风四面来。谁谓无声方入画，亲闻甲坼隐春雷。
与姚氏三妹谈吴门名胜口号纪游·其四
作者：周桂清
朝代：清

灵岩山色香溪水，日日横塘渡口迎。若向震湖重把棹，莫釐峰下一帆轻。
光绪乙亥铎儿始生时寓盘门开窗正对瑞光寺塔诗以勖之
作者：周桂清
朝代：清

浮图涌现如文笔，界破青天任尔书。屋外高林通古寺，座中修竹认吾庐。清池日涤端溪砚，陋巷时来长者车。姑藕之无正蒙养，鲤庭方盛祖庭馀。
挽张之洞联
作者：周榖生
朝代：清
体裁：联

仗钺领晋粤吴楚，陶侯建义、姚相救时，应名世者五百年，是之谓大同，仰望若泰山北斗；立朝作耳目股肱，方叔壮猷、宣公奏议，讫声教于亿万里，不慭遗一老，呼号遍郢树荆门。
挽张之洞联
作者：周榥荦
朝代：清
体裁：联

嗣皇继圣，国粹保存，枢密中独运吁谟，列传应编名宰相；时事方艰，老成凋谢，朝野间都为痛哭，伤心何止感恩人。
游栖霞
作者：周橒
朝代：清

化工作意开奇境，我辈寻幽逸兴催。迤逦深岩皆结屋，潺湲曲水欲流杯。行穿石壁摩云出，响杂松声带雨来。直上最高峰顶望，狂涛万里接风雷。
过丁卯桥
作者：周橒
朝代：清

旧是诗人宅，轻帆此际过。小桥通水槛，高树幂烟萝。日晚渔舟入，春深柳絮多。遗芳寥落尽，对景自带雨来。直上最高峰顶望，狂涛万里接风雷。
挽张之洞联
作者：周正升
朝代：清
体裁：联

天授奇才，是特为社稷而生，楚尾吴头尤再造；世无斯人，不当在弟子之列，泰山北斗又千秋。
挽张百熙联
作者：周毓璜
朝代：清
体裁：联

世变方殷，问域中学校如林，孰主宰是，孰纲维是；老成竟谢，看今日君民同慨，歌也有思，泣也有怀。
过堂伯祖挹斋相国翡翠园
作者：周氏
朝代：清

金谷荒凉墓尚存，午桥风月剩琴尊。低徊五十年前事，一树梨花欲断魂。
奉和牧翁催妆词
作者：周永言
朝代：清

黄雀风吹雨灌枝，锦帆开叶棹歌迟。金铃簪向宫妆好，采取衣香入酒卮。窗外长条蘸碧流，鬓云眉月镜中收。染花奁底从容简，拈得飞环喜并头。
奉和牧翁催妆词·其一
作者：周永言
朝代：清

黄雀风吹雨灌枝，锦帆开叶棹歌迟。金铃簪向宫妆好，采取衣香入酒卮。
奉和牧翁催妆词·其二
作者：周永言
朝代：清

窗外长条蘸碧流，鬓云眉月镜中收。染花奁底从容简，拈得飞环喜并头。
䱐溪吟赠归愚子
作者：周永铨
朝代：清

䱐溪浮水清且涟，䱐溪水与吴淞连。吴淞片帆挂云树，直到䱐溪屋边住。君家在溪侧，我家在江边。溪光江色两潇洒，往往相思乘钓船。自从我卜城东宅，送君翻作朱方客。君去几开溪畔花，君归还卧溪边石。我来访君溪上行，溪水迎人如有情。门前问字多俊英，堂上论文皆老成。高斋学士定谁属，被褐先生方自名。只今五十斗未白，闭户著书声籍籍。生徒自重沈云祯，时俗那知王彦伯。愧我与子称莫逆，濩落相看感今昔。空怜早岁误儒冠，徒尔穷年抱遗册。君不见鱄䱐门外水绕村，田居蚕室好称尊。与君一咏《沧浪曲》，世事悠悠何足论！
义卒行
作者：周永铨
朝代：清

惨惨堂前紫荆，飞飞原上脊令。桓山之鸟，欲去而哀鸣。苦哉远征人，陟山望亲还望兄，嗟嗟行役万古情。彼少年者，色何黯然。娶妇未三月，昨来黄纸到官，行将出戍南滇。归告阿母，阿母叫天。新妇口噤目眵，伥伥不能前。小弟前致辞，母兄且勿悲。阿母生我二人，兄今有嫂未有儿。何得远去，存没未可知。弟当代兄役，门户兄自主之。阿母兄嫂，闻言泪下如绠縻。大兄前致谢，此事甚非宜。感君区区怀，我心已再思。熟知此别异苦乐，何乃反累吾弟为？切切相劝止，但言兄嫂勿复疑。翻然出门去，意气何慨慷。别我先人墓，办我行子装。佩刀三尺馀，挽弓三石强。弓刀及戎服，罗列东西厢。亲戚走相送，酌酒歌同裳。晨兴拜堂上，骨从相悲切。临行嘱兄嫂，欲语复呜咽。但得兄嫂一心善事阿母常喜悦，万里羁人慰愁绝。收泪就长道，关山别思重。白日结愁云，至情感苍穹。之子识大义，行当早立功。归报皇帝陛下，无烦远顾蛮中，扬名史册垂无穷。
京口闻雁
作者：周永铨
朝代：清

楚雨迷红树，吴霜老白蘋。一声京口雁，愁杀渡江人。
关山月
作者：周永铨
朝代：清

一片关山接塞天，愁看白月迥临边。寒侵古戍秦城远，晕逐连营汉阵圆。少妇楼头鸾镜合，将军账外玉弓悬。金波尽入征人泪，回照乡园路十千。
拟唐人边庭四时怨
作者：周永铨
朝代：清

望断阳和到雪山，故园花月楚刀环。汉家雨露提封外，春色遥应度玉关。草生边地夏初回，暑雨刀耕白漠开。愁杀赤亭飞鸟断，行人何事火山来。昨夜西风入戍楼，前军移帐急防秋。阴山猎火龙沙月，同照征夫出塞愁。万堡云迷朔气凝，雪深马足失超腾。浑脱终岁防飞渡，况复黄河十月冰。
拟唐人边庭四时怨·其一
作者：周永铨
朝代：清

望断阳和到雪山，故园花月楚刀环。汉家雨露提封外，春色遥应度玉关。
拟唐人边庭四时怨·其三
作者：周永铨
朝代：清

昨夜西风入戍楼，前军移帐急防秋。阴山猎火龙沙月，同照征夫出塞愁。
拟唐人边庭四时怨·其二
作者：周永铨
朝代：清

草生边地夏初回，暑雨刀耕白漠开。愁杀赤亭飞鸟断，行人何事火山来。
拟唐人边庭四时怨·其四
作者：周永铨
朝代：清

万堡云迷朔气凝，雪深马足失超腾。浑脱终岁防飞渡，况复黄河十月冰。
捣衣曲
作者：周永铨
朝代：清

一夕凉生秦女机，砧声不待雁南飞。谁知万里黄云戍，已有新霜上铁衣。
西崦舟夜
作者：周永铨
朝代：清

疏星缀林端，残月悬峰缺。环岭抱回溪，岩灯远明灭。身落五湖滨，孤舟梦松雪。
酒泉韩愈庙联
作者：周汉
朝代：清
体裁：联

百世之师，匹夫有志公可法；三书犹在，宰相无名鬼不灵。
挽郭嵩焘联
作者：周沃棠
朝代：清
体裁：联

品学迈群伦，道德文章，直与庐陵相伯仲；经纶弥世宙，勋名事业，恰是汾阳映后先。
咏古
作者：周沐润
朝代：清

银汉来天上，黄河落地中。两间无阻隔，一气走鸿濛。大树能兴汉，长城不限戎。若持同体义，朝野秦肤功。不是劝农还，安知稼穑难？括田唐使者，搜粟汉都官。天下非秦越，朝端必范韩。诸君颂阶泰，莫废注危竿。
咏古·其一
作者：周沐润
朝代：清

银汉来天上，黄河落地中。两间无阻隔，一气走鸿濛。大树能兴汉，长城不限戎。若持同体义，朝野秦肤功。
咏古·其二
作者：周沐润
朝代：清

不是劝农还，安知稼穑难？括田唐使者，搜粟汉都官。天下非秦越，朝端必范韩。诸君颂阶泰，莫废注危竿。
岁除
作者：周沐润
朝代：清

红烛光阴落海蛮，臼须光怪映江山。商量儿女长生话，成就衰翁到死间。吾辈忧心年命外，一家乐事乱离间。旁人莫厌绨袍旧，两度登陴战血殷。
常熟县署联
作者：周沐润
朝代：清
体裁：联

十日雨，五日风，岁乃常熟；九年耕，三年食，民其姑苏。
立秋
作者：周沐润
朝代：清

不待庭梧下，森然色欲秋。天遥孤鹭接，海入乱蝉流。林气凉吹野，风声危倚楼。明当出郭去，溉种省民畴。
自叹
作者：周沐润
朝代：清

海东红日照蹉跎，牛侧凄凉发浩歌。鲁圃射夫三举觯，韩原战士一麾戈。冰霜？？孤柯在，天地峥巆晚霁多。我与维摩同一病，苍生涕泪满山河。
自叹
作者：周沐润
朝代：清
体裁：七言律诗

海东红日照蹉跎，牛侧凄凉发浩歌。鲁圃射夫三举觯，韩原战士一麾戈。冰霜��孤柯在，天地峥巆晚霁多。我与维摩同一病，苍生涕泪满山河。
赠如意妓联
作者：周沐润
朝代：清
体裁：联

都道我不如归去；试问卿于意云何。
赠妓富金联
作者：周沐润
朝代：清
体裁：联

我富文章卿富艳；兼金声价断金交。
槐花·其一
作者：周泊园
朝代：清
体裁：七言绝句

餐菊纫兰旧有方，冷淘差可献君王。萧萧不是惊秋叶，撼尽风枝一院黄。
槐花·其二
作者：周泊园
朝代：清
体裁：七言绝句

暑雨初收日又西，藓墙苔径半凄迷。旧人多入槐安梦，未忍将花踏作泥。
读史四首 其一 李龟年
作者：周泊园
朝代：清
体裁：七言绝句

散序《霓裳》出月宫，重逢岐薛按秋风。汉官不独威仪在，犹有梨园旧乐工。
读史四首 其三 张天觉
作者：周泊园
朝代：清
体裁：七言绝句

元祐多贤号泰交，不应党论自纷淆。无心佛祖从呵骂，只为遮头一把茅。
读史四首 其二 蔡攸
作者：周泊园
朝代：清
体裁：七言绝句

缁衣堂上寿瓯香，父子同朝荷宠光。盗起盟寒都不问，护持学究祀舒王。
读史四首 其四 张孝祥
作者：周泊园
朝代：清
体裁：七言绝句

射策高科命意差，金杯劝酒颤宫花。斜阳烟柳伤心后，仅得词场一作家。
黄鹤楼
作者：周泗
朝代：清

吾蜀青莲曾搁笔，今朝黄口敢言诗。长江日月滔滔去，大野风云漠漠驰。《鹦鹉》竞成才子恨，《梅花》久断玉人吹。徘徊阁影楼头我，全不思乡泪已垂。
黄鹤楼（九岁作）
作者：周泗
朝代：清
体裁：七言律诗

吾蜀青莲曾阁笔，今朝黄口敢能诗。长江日月滔滔去，大野风云漠漠驰。鹦鹉竟成才子恨，《梅花》久断玉人吹。徘徊阁影楼头我，全不思乡泪已垂。
三字令
作者：周济
朝代：清
体裁：词

催夜雨，遣沉雷。奈秋怀。红蜡烛，绣罗帏。正凉天，刚永漏，泣琼瑰。檐溜急，砌虫哀。尔何为。教白露，点苍苔。一般都，霜下老，略迟回。
丑奴儿慢
作者：周济
朝代：清
体裁：词

寻春倦也，春恨都成秋瘦。向浓霭遥期仙侣，更与寻秋。一片枫林，纵无黄叶也飕飕。谁家篱落，相邀细语，浅碧香瓯。绕尽乱峰，恰当歧路，斜照红收。怕依旧、青骊归去，误了重楼。寂静黄昏，个人灯下枉冰眸。芙蓉把，瑶京自远，莫莫休休。
临江仙·家人有赋残菊者，卧榻口占
作者：周济
朝代：清
体裁：词

未拟傲霜先著雨，伶俜斜倚篱东。老夫贪病看还慵。漫扶藤杖，酒止玉杯空。差喜儿曹相料检，残香吟和重重。凄清声断北来鸿。明将瘦影，写入素屏中。
八声甘州
作者：周济
朝代：清
体裁：词

叹天衣、无缝要天成，人间织来难。漫颠箴倒线，翻花斗叶，舞凤翔鸾。多少金闺妙手，浅笑倚阑干。谁遣蓬窗女，苦耐更残。刚道鸳鸯绣出，又东风窥幕，舞蝶成团。待添将半臂，珍重护春寒。盼玉勒、骄嘶甚处，但垂杨、绿比海天宽。和泪亲缄画箧，留与重看。
八归·送彦闻赴都
作者：周济
朝代：清
体裁：词

江流□锁，平畴烟接，芦荻斜隐客棹。匆匆百五飞红断，赢得故园消息，青梅酸老。绿遍天涯迷去马，刬不尽、重重芳草。但祝取、桃李阴成，三径黛痕绕。无计买他云岫，腰镰芟棘，暗遣十年怀抱。几人弹铗，几人市骨，一例长安西笑。怕素琴碎后，燕筑难传别时调。尽魂系、翠旌边柳，著甚相逢，归来应更好。
六幺令·销夏湾荷花
作者：周济
朝代：清
体裁：词

露浓烟重，玓瓅愁珠碎。一枝两枝红艳，点出凌波翠。应是吴宫人去，万古留憔悴。鹭衰相对。晚蝉咽处，剩有渔歌伴残醉。我是江湖仙客，浪迹沙鸥外。著个鱼婢樵青，小艇刚同载。蓦地看花心苦，暗堕鸱夷泪。佳人难再。问他玉骨，可向西风卸环佩。
凤衔杯
作者：周济
朝代：清
体裁：词

潇潇料在五更前。乍醒人、听向愁边。不是暗风斜雨一年年。人不老、月长圆。霜侵鬓，夜如烟。望潮来、潮信频迁。只恐绿杨城郭更缠绵。怎不放归船。
却寄家木君高云溪
作者：周济
朝代：清

君甘离索今犹昔，我任飘零西复东。未死名心长短句，已通世法马牛风。宅边柳树容高隐，江上潮痕识短篷。送尽归鸿成一笑，五弦原不在琴中。我为善战千夫长，君是能耕万户侯。海上风云通士气，庭中貆特岂身谋。时平漫蓄三年艾，仙好权营百尺楼。落拓琴书潦草醉，莫将心事问吴钩。
却寄家木君高云溪·其一
作者：周济
朝代：清

君甘离索今犹昔，我任飘零西复东。未死名心长短句，已通世法马牛风。宅边柳树容高隐，江上潮痕识短篷。送尽归鸿成一笑，五弦原不在琴中。
却寄家木君高云溪·其二
作者：周济
朝代：清

我为善战千夫长，君是能耕万户侯。海上风云通士气，庭中貆特岂身谋。时平漫蓄三年艾，仙好权营百尺楼。落拓琴书潦草醉，莫将心事问吴钩。
哨遍
作者：周济
朝代：清
体裁：词

黄叶半林，黄菊半篱，装点秋如许。莽西风、千里卷平芜。乍登临、江山吴楚。问西塞烟波，东山裙屐，几曾留得南朝住。回首广陵涛，年年只背，芜城斜日归去。带邗沟、流恨满江湖。共酤客、愁心乱樯乌。烂锦韶华，海蜃楼台，画屏歌舞。呼。痛饮张翰，生前杯酒浇黄土。休落龙山帽，金城杨柳谁赋。待漂泊兰成，家山重到，也难写出关河暮。天际雁行斜，知他暝宿荒芦，丛荻何处。渐鸣榔、声断野烟铺。剩一点、渔灯伴星孤。月初弦、轻云低护。柴门归便深掩，无赖是庭梧。萧萧只管打窗萦砌，不管离人离绪。闲床倦枕漫支吾，怕重阳、满城风雨。
垂杨·立冬前七日闻蝉和叔安
作者：周济
朝代：清
体裁：词

秋怀渐远。听苍黄病柳，一声凄婉。曳入西风，可应还似秋前满？分明凝绝重低转，替人说、嫩凉池馆。被连番、青女无情，把露华偷剪。
知否吟蛩乍缓？便户下床头，不成浓暖。漫立高枝，夕阳偏向疏林展。谁留鬓影谁纨扇？但赢得、琴丝题怨。宵来霜月孤行，魂易断。
声声慢·十六夜有月
作者：周济
朝代：清
体裁：词

钟坡散紫，幕府萦青，今番渐成秋霁。玉镜仍圆，偏带桂娥愁思。红窗暗惊袖冷，是凄风、连宵留在。九万里，要人人都向，画屏无睡。香篆普寻幽素，任湘帘八幅，深掩浓翠。脉脉盈盈，争遣露阑长倚。金徒漫投箭响，正蓬瀛、胡天胡帝。怕怨笛，唤骊龙、还又夜起。
大蜀山道中
作者：周济
朝代：清

更无落叶点征衣，莽莽平冈乱四围。地气远松浮水出，天风高雁掠人飞。穷边雪早兵权戢，腹郡晴佳麦渐肥。闻道村氓多佩犊，大车赋罢一歔欷。
大酺
作者：周济
朝代：清
体裁：词

向绿阴沉，华灯谢，苍莽飞来圆镜。荷钱青尚小，任垂杨空际，弄他纤影。宿鸟惊翻，游鱼暗上，赢得欺花刚定。残英知何处，但苔痕掩翠，露光流萤。算留篆香销，倚阑人倦，乍寻幽境。清歌珠又迸。为琼阙、仙桂成孤映。问甚日、红牙同按，紫玉双调，起恹恹、慢扶重听。试共冰轮约，浑不辨、素娥心性。怕容易、秋风劲。青女相对，萧瑟西窗吹病。故园就荒三径。
好事近·代答
作者：周济
朝代：清
体裁：词

宝镜隔宵圆，刚破远山愁绿。敢道不胜罗绮，奈夜来新浴。红窗女伴见还怜，相携画阑曲。共报宜秋两字，是东君亲祝。
好事近·有赠
作者：周济
朝代：清
体裁：词

桐露欲沾衣，香绽满园金粟。病起腰肢无力，看新来装束。中秋过也月仍圆，天然孕珠绿。更向桂娥深拜，有谁闻私祝。
定风波
作者：周济
朝代：清
体裁：词

为有书来说见期。便愁桂粟下高枝。昨夜雨声寒透枕。愁甚。是秋风要落花时。侵晓索香来石畔。初见。星星水面任鱼吹。再有三朝并五夜。都谢。这番须遣略开迟。
寿楼春·呼鹰叔安以驱鹰词见示。谱此答之
作者：周济
朝代：清
体裁：词

高台欹何年。带长林蔓草，都化秋烟。巉峭初开晴宇，断云还连。盘马向、浑河边。叫饿鸱、蜚鸿惊弦。甚点鬓吴霜，围要汉柳，憔悴近尊前。英雄记，空陈编。任浇伊万盏，难醉重泉。一翅青冥去也，望中凄然。于阗鹊，江淮焉。到恁时、支公犹怜。怕唤得青骹，梁园但争狐兔妍。
寿楼春·登翠微亭同叔安作
作者：周济
朝代：清
体裁：词

风萧条吹衣。又危亭共陟，寅饯斜晖。横黛低环江表，秀餐蛾眉。红蓼绽、鲈鱼肥。唤绿蓑、归来归来。恨暗浦沉潮，疏黄委竹，荒过钓人矶。西南月，空依依。算何时为我，光满瑶台。可奈朝云轻散，暮烟横飞。孤眠醒，搴罗帏。望露盘、高寒先知。叹病渴文园，东封箸书留待谁。
引驾行·中秋无月
作者：周济
朝代：清
体裁：词

绵绵恨雨，垂垂困柳，吹不断、少男风。皱池面，鱼跳落蕊香中。冥濛。姮娥耐寡，青天自远，招不向、画楼东。绣帘底，佳人冰望都空。无踪。曾万家箫鼓，乱催灯火亘霄红。奈事往难寻，卅载遣、青鬓成翁。如虹。珠光剑影，剩付粉本邮筒。问甚琼宇，净洗碧海，一镜孤融。秋浓。听井梧枝上。凉飔成阵送归鸿。算近来、花漏渐永。怎禁到晨钟。
忆旧游
作者：周济
朝代：清
体裁：词

信东风别舸，两岸遥山，处处颦眉。乍解临皋佩，又盈盈脉脉，拟托良媒。映灯试剪秋渌，呼得夜珠来。感密意深缄，微波暗溯，都在停杯。迷离。惊倩女，堕梦影梨云，香暖春回。奈被霜钟妒，压鸳衾未起，红泪先垂。酿愁最苦江水，流不到长淮。待亲见崔娘，镜中蛾绿重细揩。
念奴娇·疏帘
作者：周济
朝代：清
体裁：词

画帘深窅，隔分明心性、怅他烟楼。似恐春痕山易学，掩却盈盈眉膴。燕啄泥融，絮黏香坠，一桁前宵雨。绿波平涨，织愁人在何许。赢得把卷慵来，抛书隐几，睍睆听绵羽。火活松钗萦碧篆，细忆酒边情绪。月样钩斜，鹅儿旌短，密意浑输与。甚时轻卷，倚阑晴对琼宇。
扫花游
作者：周济
朝代：清
体裁：词

减秋一半，是布地黄金，乱霏香屑。怕留恨迹。要连绵细雨，洒伊空碧。顾兔全销，万里祗馀暗魄。谩相惜。试吹净远山，还更愁绝。瀛海望未极。叹绛羽翻轮，素霓婴节。蜃楼易结。便匆匆换了，广寒瑶席。地久天长，剩与姮娥旧识。共呜咽。夜龙吟、数声惊裂。
扬州慢
作者：周济
朝代：清
体裁：词

雪泽虚占，云阴渐散，江干依旧斜阳。向淡烟笼处，待曳逗春光。怕红萼、禁寒乍勒，碧城仙侣，倦绕回廊。隔深深帘幕，从教密意难将。似曾相识，便判年、还倚新装。尽玉照空明，红罗旖旎，翠羽低昂。一种横斜疏影，深宵月、不似银黄。算谁家篱落，堪寻前度幽香。
摸鱼儿
作者：周济
朝代：清
体裁：词

待拚将、一声离别、离情还更重叠。兰香不合人间降，转眼鬘云凝雪。芳草歇。忍怨向、春残花老频啼鴂。恁般哽咽。是暗里流光，雨催风送，含泪共君说。朱弦涩。雁柱斜行又折。家山黯淡风月。石城旧拟垂纶处，顿遣莫愁绝。愁未彻。况著个、琵琶老大曾相识。唾壶漫缺。要合玦成环，镂冰作□，万古意难决。
放歌赠雁巢上人
作者：周济
朝代：清

乐亦遣此生，哀亦遣此生，落笔千万言，略与数钱量米同硁硁。二竖牧羊羊已去，遗火空烧始量墓。九原龙蜕总成灰，可惜骊山松柏树。世人见景不见日，何况虚空本无色。欲乘元气亦易尔，复愁无处施鞭策。江河滔滔孰云东，下归墟沃焦昆仑。所藉高天偪人人著地，白榆欲落苦不易。天荒地老顷刻事，十二万年谁疏记。我怜盘古无奈何，一椎一凿真儿戏。悠悠白云触石起，石重云轻只如此。河伯无言海苦愁，苍茫一片绵秋水。浮萍两叶何青青，春风一夜吹忽生。罗浮离合为风雨，华首台高听山语。若非铁锁相钩连，便欲飘然趁潮去。去亦不可知，来亦不可知，海中巨鳌定有数，孰舍所戴而戴之？中庭百草各含露，荣枯相杂不相顾。老夫兀坐胡蝶来，蛛网檐头要黏汝。
放歌赠雁巢上人·其一
作者：周济
朝代：清

乐亦遣此生，哀亦遣此生，落笔千万言，略与数钱量米同硁硁。二竖牧羊羊已去，遗火空烧始量墓。九原龙蜕总成灰，可惜骊山松柏树。世人见景不见日，何况虚空本无色。欲乘元气亦易尔，复愁无处施鞭策。江河滔滔孰云东，下归墟沃焦昆仑。所藉高天偪人人著地，白榆欲落苦不易。天荒地老顷刻事，十二万年谁疏记。我怜盘古无奈何，一椎一凿真儿戏。
放歌赠雁巢上人·其二
作者：周济
朝代：清

悠悠白云触石起，石重云轻只如此。河伯无言海苦愁，苍茫一片绵秋水。浮萍两叶何青青，春风一夜吹忽生。罗浮离合为风雨，华首台高听山语。若非铁锁相钩连，便欲飘然趁潮去。去亦不可知，来亦不可知，海中巨鳌定有数，孰舍所戴而戴之？中庭百草各含露，荣枯相杂不相顾。老夫兀坐胡蝶来，蛛网檐头要黏汝。
斗百花
作者：周济
朝代：清
体裁：词

欲住西风还急。欲去东君还惜。池上石边情味，月下星前踪迹。蓼溆蘋洲，都来换却秋容，一例碎红零碧。七宝围冰雪。清影只共，十二阑干露滴。闻道素娥，霓裳早传横笛。底事人间，年年待掩轻罗，却问散香消息。
新荷叶
作者：周济
朝代：清
体裁：词

可惜梧桐，不曾真作秋声。一夜飘残，疏黄到地还轻。浓阴似幄，记晚凉、新月初生。碧罗衫薄，倚它玉立亭亭。顿遣凋零，重阳风雨江城。耐久红微，数枝偏系离情。湘帘漫押，待深宵、诉与秋听。只愁青女，等闲不驻云軿。
月上海棠·蟋蟀
作者：周济
朝代：清
体裁：词

商音不共檐铃语。壮怀惊、昨夜夜深雨。剑涩花寒，一声声、唤闻鸡舞。天生俊，合上凌烟画谱。将军铁甲皆黄土。漫寻他、秋壑闲处。磬辨丝哀，乍沉吟、舜阶干羽。休空恁，溯向天涯倦旅。
望海潮
作者：周济
朝代：清
体裁：词

愔愔高柳，娟娟新月，平池静夜涵空。榆荚乱翻，荷钱暗叠，春归误认残红。人在画楼中。料玉钩挂起，帘幕重重。拟倩琼箫，寄将离思诉东风。东风奈又匆匆。被嗔莺妒燕，恼尽娇慵。屏掩断山，琴留逝水，寻来处处无踪。愁到甚时浓。看唾花石上，冰翠都融。可惜香衾，但催残梦向疏钟。
木兰花
作者：周济
朝代：清
体裁：词

痴云自向天边住。错道遮将明月去。倚阑无语立多时，脸上泪痕衣上露。情深不怕秋宵曙。要剪沉阴还太素。倚天长剑纵荒唐，风是并刀云是絮。
木兰花
作者：周济
朝代：清
体裁：词

莺花断送春归去。樱笋堆盘难下箸。年年此日惯伤离，何意翻成欢会处。新缣旧素都无据。蝉鬓翠眉谁付与。按歌刚罢月刚圆，自欲矜持天不许。
木兰花慢
作者：周济
朝代：清
体裁：词

看归帆向尽，渐风力、接荒烟。剩落日红低，断山翠冷，作弄遥天。梅边。数声怨笛，唤湘灵、万叠和哀弦。遮莫芦寒散雪，还疑柳嫩搓绵。裁笺。待与诉婵娟。初月未成圆。况雁塞云高，鸡精星朗，并入幺篇。陶然。便拚醉也，奈中山、醉日止盈千。多谢江头伴侣，寻他海上神仙。
木兰花慢 其一 十七夜素庵叔安过饮，待月不见，别后月出，已复云阴，慨然有作
作者：周济
朝代：清
体裁：词

灿闲庭桂粟，真盼得、故人来。任雨雨风风，朝朝暮暮，总付深杯。空阶。坐看暗竹，送疏萤、数点傍人飞。定是凉蟾未透，不成雾幛难开。楼台。倒影落君怀。依旧锁清辉。又归去匆匆，孤吟剩我，踏遍苍苔。刚才。倚阑望极，甚冰轮、便碾玉尘回。单照人间恨别，只应长似蛾眉。
木兰花慢 其二 十七夜素庵叔安过饮，待月不见，别后月出，已复云阴，慨然有作
作者：周济
朝代：清
体裁：词

向残更冷露，云乍起、素娥愁。便地角天涯，故情闲恨，总上心头。悲秋。怪他宋玉，甚高唐、尚解赋温柔。碧海青天易老，玉尊檀板应休。重楼。换烛下帘钩。不夜是瀛州。怕弱水回澜，神鳌戏舞，仙袂难留。莲舟。醉眠太乙，泛银潢、贯与断槎浮。谁道成都卖卜，还知饮渚牵牛。
水调歌头
作者：周济
朝代：清
体裁：词

江上浪如雪，几个白鸥闲。稻梁不及蒲稗、天地本来宽。其奈郎家北渚，使妾飘零南浦，古月向人圆。弱腕拥双楫，制泪赴惊湍。舟万斛，帆百尺，势移山。一生只辨风信、安稳作长年。那管星移物换，何况潮来汐去，都只等闲看。含笑问桃叶，汝度若为难。
水调歌头
作者：周济
朝代：清
体裁：词

浮海欲何向，无乃向咸池。榑桑叶大于屋、其上有天鸡。忽发一声咿喔，唤起千门万户，蔼蔼散春晖。拍手御风去，舟楫快相随。君不见，列御寇，骨成灰。童男丱女、头白徐福竞安归。缥缈黄金宫外，摇荡青铜镜里，慧想总缘痴。一点寒槎石，天女要支机。
水调歌头·题赵野航怀人图
作者：周济
朝代：清
体裁：词

千载数人耳，况复要同时。天涯何幸相识，相识又天涯。时节非秋非夜，光景无风无雨，那便不相思。可奈翠梧叶，飞堕最高枝。山阳路，倚楼笛，怨长离。几番断续呜咽、孤响唤云低。赢得江湖逋客，独对香销灯烬，旧梦是邪非。绛阙在何许，明月向楼西。
江城梅花引
作者：周济
朝代：清
体裁：词

芳塘报道有夫容。浅深丛。绣重重。节近重阳、疏雨最惺忪。人要怜花天未许，兰棹去，楚云归、十二峰。柳堤又闻嘶玉骢。与乍逢，清镜中。伯劳燕子，无消息各自西东。试问新来、愁碧为谁浓。一寸眉心都皱了，魂断向，晚霞边、夕照红。
洞仙歌·和彦闻新月
作者：周济
朝代：清
体裁：词

瑶华敛尽，奈寒芒难约。依旧纤纤画楼角。散余霞渐暝，返照无痕，蛾黛染、眉样远山如削。繁星争耀彩，绿树阴阴，几许南枝误飞鹊。小拜露阶凉、金阙深扃，诉密意、桂蛾应觉。待三五、清光正团圞，怕吹裂琼箫，雾屏烟幕。
浣溪沙
作者：周济
朝代：清
体裁：词

络纬萧萧夹岸啼。流萤如雨各东西。新秋行客试单衣。转忆花前惆怅事，赋归人却赠将离。那能重见不依依。
浣溪沙·初归见绿萼梅正盛
作者：周济
朝代：清
体裁：词

风约歌珠颗颗圆。雪香春蕊泛湖烟。客怀萧散是今年。三日轻舠浮醉醒，一枝疏影立婵娟。这番真到玉人边。
浣溪沙慢·别鹄寥天，忽焉经岁，团圞共集，吊影独悲，情不自胜，遂成临乐之叹
作者：周济
朝代：清
体裁：词

玉骨瘦一把，明月圆三五。杜郎梦醒，早见秋如许。丛桂试花，禁尽连宵雨。天上人间苦。星影隔银河，海山遥、青鸾倦羽。移家去。谁挽鲍宣车，便香橙送酒，修竹倚云，远黛横眉膴。总普断肠，人画伤心谱。莫听伤心语。刬地起西风，共秋光、都无问处。
浪淘沙
作者：周济
朝代：清
体裁：词

落日倚孤篷。归棹匆匆。怨歌齐女绿杨中。诉尽飘零何限恨，萍水无踪。酒醒一灯红。愁聚眉峰。别时情比见时浓。留取衫襟痕数点，好与重逢。
浪淘沙慢
作者：周济
朝代：清
体裁：词

听缑岭、瑶笙乍杳，唤起长笛。斜日馀霞渐隐。西风过雁又急。望十二、琼楼无信息。倩青鸟、飞度苍茫。但弱水浮山最深处，文鸾见孤立。还忆。当年误注仙籍。待散发扁舟随流去、星带羊裘客。奈旧盟都寄，沤波鹭雪。易抽独茧。怕钓丝、暗惹珊瑚枝格。归路遥、秋林云掩。归心尚、倚红盼碧。试吹向、柯亭应更惜。甚春草、万里芊绵，只一夜、清霜作尽萧条色。
渡江云·听雨
作者：周济
朝代：清
体裁：词

沉阴欺落日，西南望极，何处是蛾眉。暮烟吹不散，却趁斜风，化作雨丝丝。云窗倦掩，奈潇潇直透重帏。秋夜长、黄昏拚便、听到五更鸡。披衣。金虫涩焰，宝鸭销温，怕中宵不起。但愔愔、湛庐绣满，晋郑难挥。玉关未出佣书老，便封侯、骨相都非。青嶂好、红藤扶我归来。
渡江云杨花
作者：周济
朝代：清
体裁：词

春风真解事，等闲吹遍，无数短长亭。一星星是恨，直送春归，替了落花声。凭阑极目，荡春波、万种春情。应笑人舂粮几许？便要数征程。冥冥，车轮落日，散绮余霞，渐都迷幻景。问收向红窗画箧，可算飘零？相逢只有浮云好，奈蓬莱东指，弱水盈盈。休更惜，秋风吹老莼羹。
满路花
作者：周济
朝代：清
体裁：词

缺月临清晓。便向花丛绕。一夜和衣睡、醒来早。细看池面，减却香多少。刚待伊来到。待得伊来，为伊添恨添恼。寻常百种。落去还颠倒。况是香胜色来云表。乍开时节，雨露金风了。那见春光好。教见春光，不辞人共花老。
点绛唇
作者：周济
朝代：清
体裁：词

隐隐岩城，金蟾乍上繁星杳。花枝春袅。纤影横矜巧。一样冰轮，胆小看来小。王孙草。空房闭早。梦向清晖绕。
生查子
作者：周济
朝代：清
体裁：词

花房晓露凉，似有廉纤雨。新梦觉来轻，欹枕翻无语。娇娃十四五，临镜贪眉膴。不忆画眉人，自把遥山谱。
相思儿令·忆荷花
作者：周济
朝代：清
体裁：词

一叶一花教见，零落尽西风。可惜绿波明月，相映小池中。销夏记泛孤篷。遍青山、难觅吴宫。归来梦绕烟萝，漫愁响屧廊空。
破阵子
作者：周济
朝代：清
体裁：词

昨夜绿窗幽梦，分明春在枝头。仙翠动香双弄羽，横吹捎云共倚楼。不知庭院秋。好月看成破镜，空江咽作寒流。池上袖痕风自展，砌下虫声雨未休。几家砧杵愁。
碧牡丹
作者：周济
朝代：清
体裁：词

不恨残香少。不恨金风扫。只恨闲窗，独自些儿怀抱。雁帛轻传，将个人愁老。而今书也无了。望难别。弱水蓬莱岛。人间恁般辽渺。步上危亭，可惜江山重绕。缺月如弓，收露痕清晓。蛾眉仍在天表。
祝英台近·瓶中蜡梅
作者：周济
朝代：清
体裁：词

篆烟微，沉水歇，孤馆梦初醒。似有香来，脉脉逗春影。额黄消得宫梅，檀心深注，问可许、翠禽相并。画帘迥。况是别久书迟，何人寄芳冷。绣户黏鸡，后约怕重省。冻瓶还抱双枝，凭伊憔悴，料隔陇、未谱幽境。
纳凉与陈生偶述
作者：周济
朝代：清

病妇？卧床，屑屑问米盐。老夫眼昏眵，业业翻书签。易观意岂悟，独到情各厌。一室尚为尔，何况飞与潜。井鲋射敝瓮，鷐风便北林。自天畀鳞羽，各各穷高深。万变偶一合，旷代犹昨今。如何沈冥上，当世晞知音。渊渊渔阳鼓，沨沨嵇生琴。大福方默移，微名安所任。剑缑丝已劳，绣𰙜不出室。客来偶摩挲，失口相叹惜。长跪谢客言，此剑本顽铁。丰城虽深埋，宝气必腾达。安有真龙泉，二纪仍挂壁。苏门在人间，其庶寻孙登。鸾音不可即，云想空崚嶒。峨峨齿高屐，袅袅扶脩藤。芊芊竹环宅，晻晻华盈塍。西山多华农，厥产吾其恒。尊彝古生銴，文胜质已镌。埋璧珛满身，五德岂复全。嗜古匪适用，所宝在？穿。遂令啖名者，老死故纸间。束发悟其非，垂老岂惑焉。精神傥别寄，稍久辄欲迁。赖兹隽永味，庶以消长年。洗砚去宿墨，新墨发奇光。扫地去落叶，新叶生幽香。奈何录陈言，宝之若球琅。团团磨驴迹，步步袭故常。周旋方丈间，送此岁月长。鸴鸠犹决起，矧彼翚与翔。
纳凉与陈生偶述·其一
作者：周济
朝代：清

病妇？卧床，屑屑问米盐。老夫眼昏眵，业业翻书签。易观意岂悟，独到情各厌。一室尚为尔，何况飞与潜。
纳凉与陈生偶述·其一
作者：周济
朝代：清
体裁：古风

病妇�卧床，屑屑问米盐。老夫眼昏眵，业业翻书签。易观意岂悟，独到情各厌。一室尚为尔，何况飞与潜。
纳凉与陈生偶述·其一
作者：周济
朝代：清

病妇𡰠卧床，屑屑问米盐。老夫眼昏眵，业业翻书签。易观意岂悟，独到情各厌。一室尚为尔，何况飞与潜。
纳凉与陈生偶述·其三
作者：周济
朝代：清
体裁：古风

剑缑丝已劳，绣■不出室。客来偶摩挲，失口相叹惜。长跪谢客言，此剑本顽铁。丰城虽深埋，宝气必腾达。安有真龙泉，二纪仍挂壁。
纳凉与陈生偶述·其三
作者：周济
朝代：清

剑缑丝已劳，绣𰙜不出室。客来偶摩挲，失口相叹惜。长跪谢客言，此剑本顽铁。丰城虽深埋，宝气必腾达。安有真龙泉，二纪仍挂壁。
纳凉与陈生偶述·其二
作者：周济
朝代：清

井鲋射敝瓮，鷐风便北林。自天畀鳞羽，各各穷高深。万变偶一合，旷代犹昨今。如何沈冥上，当世晞知音。渊渊渔阳鼓，沨沨嵇生琴。大福方默移，微名安所任。
纳凉与陈生偶述·其五
作者：周济
朝代：清

尊彝古生銴，文胜质已镌。埋璧珛满身，五德岂复全。嗜古匪适用，所宝在？穿。遂令啖名者，老死故纸间。束发悟其非，垂老岂惑焉。精神傥别寄，稍久辄欲迁。赖兹隽永味，庶以消长年。
纳凉与陈生偶述·其五
作者：周济
朝代：清
体裁：古风

尊彝古生銴，文胜质已镌。埋璧珛满身，五德岂复全。嗜古匪适用，所宝在�穿。遂令啖名者，老死故纸间。束发悟其非，垂老岂惑焉。精神傥别寄，稍久辄欲迁。赖兹隽永味，庶以消长年。
纳凉与陈生偶述·其五
作者：周济
朝代：清

尊彝古生銴，文胜质已镌。埋璧珛满身，五德岂复全。嗜古匪适用，所宝在𣧻穿。遂令啖名者，老死故纸间。束发悟其非，垂老岂惑焉。精神傥别寄，稍久辄欲迁。赖兹隽永味，庶以消长年。
纳凉与陈生偶述·其六
作者：周济
朝代：清

洗砚去宿墨，新墨发奇光。扫地去落叶，新叶生幽香。奈何录陈言，宝之若球琅。团团磨驴迹，步步袭故常。周旋方丈间，送此岁月长。鸴鸠犹决起，矧彼翚与翔。
纳凉与陈生偶述·其四
作者：周济
朝代：清

苏门在人间，其庶寻孙登。鸾音不可即，云想空崚嶒。峨峨齿高屐，袅袅扶脩藤。芊芊竹环宅，晻晻华盈塍。西山多华农，厥产吾其恒。
绮罗香·甲戌花朝山左同人小集分赋
作者：周济
朝代：清
体裁：词

月拂星弧，霜融画角，浅醉凭销春夜。却还忆山中此日，野梅刚谢。趁小桥、縠水微波，携俊侣、落英同把。镇相看、桃李无言，最怜莺燕妒娇姹。闲云辞岫未返，还被东风作弄，青颦红亚。缓控轻衫，次第绿杨嘶马。问芊绵、芳草初生，怎掩映、夕阳西下。倩重帘、好护幽香，漫将浓恨惹。
莺啼序·饯秋
作者：周济
朝代：清
体裁：词

征鸿去程渐远，觉高楼夜永。暮云便、都逐风消，丽天惟见参井。绮窗外、轻闻坠叶，枉教瘦了梧桐影。问何时，扶起冰轮，桂香重。九十秋光，荏苒过却，半烟昏雨暝。破愁寂、黄菊丹枫，近来都助凄哽。渌痕浸、亭亭艳骨，戏鱼不上芙蓉冷。问何时，捎与红兰，佩纕重整。寻芳斗草，辟暑浮瓜，把俊游漫省。可奈被、蹴花莺燕，断送春归，翳叶蜩螗，顿催凉醒。如今纵向，疏林惨黛，些些留得容光住，怕嫦娥、后夜妨孤回。清霜暗约，凄迷换了天涯，故国尚盼萍梗。怀人梦短，蓄艾年徂，镇为谁瘦㾪。怎不念、枕霞山阁，静对云松，濯发溪桥，卧浮烟艇。猿啼鹤怨，多应知得，琼英不贯重帘护，早春池、酿出波千顷。南枝先觉檀心，密蒂幽窗，共谁细领。
菩萨蛮 其一 偶种芍药数本，招同人为婪尾之宴，众宾既去，慨然赋之
作者：周济
朝代：清
体裁：词

飘香远在清波外。当年只共芳兰采。别贮汉宫娇。醉魂飞燕销。翻阶教作婢。谁解东皇意。珍重记春残。艳深开更难。
菩萨蛮 其三 偶种芍药数本，招同人为婪尾之宴，众宾既去，慨然赋之
作者：周济
朝代：清
体裁：词

燕王墓冷丰台窄。霓裳擪碎宫墙笛。十载卧青楼。杜郎愁未愁。年年湖上路。廿四桥边去。若遣斗芳菲。愿输金带围。
菩萨蛮 其二 偶种芍药数本，招同人为婪尾之宴，众宾既去，慨然赋之
作者：周济
朝代：清
体裁：词

酴醾雪落青条瘦。荷钱乱帖波心皱。寂寞向园林。梦春无梦寻。琼台仙侣集。香雾漫空湿。笙冷月明中。暗催花气浓。
菩萨蛮 其四 偶种芍药数本，招同人为婪尾之宴，众宾既去，慨然赋之
作者：周济
朝代：清
体裁：词

谁怜园客栽香草。飞琼遣下蓬莱岛。归去海霞红。看人斜照中。绿芜山万折。蝴蝶飞成雪。夜久烛光沉。露凉知惯禁。
蝶恋花
作者：周济
朝代：清
体裁：词

柳絮年年三月暮。断送莺花，十里湖边路。万转千回无落处。随侬只恁低低去。满眼颓垣欹病树。纵有余英，不值风姨炉。烟里黄沙遮不住。河流日夜东南注。
蝶恋花 其一 道光十有一年，岁在辛卯，五月三日，燕子矶阻风，读史感赋
作者：周济
朝代：清
体裁：词

落日胭脂红渐褪。新月如钩，挂起天涯怅。一个闲鸥眠不稳。投林只见鸦成阵。祝向余霞休散尽。月似银黄，却比黄银嫩。刚被遥山衔一寸。浮云片片誇轻俊。
蝶恋花 其三 道光十有一年，岁在辛卯，五月三日，燕子矶阻风，读史感赋
作者：周济
朝代：清
体裁：词

老泪无端东北洒。谁遣银河，直向西南写。万斛愁珠相激射。此生漫共渔樵话。买得青山休说价。叠嶂重峦，一幅屏中画。添个山翁骑瞎马。柴门归去昏灯灺。
蝶恋花 其二 道光十有一年，岁在辛卯，五月三日，燕子矶阻风，读史感赋
作者：周济
朝代：清
体裁：词

宛转黄龙星彩异。斗柄西斜，露气连江坠。啸夜鱼长人却避。烟波势欲无天地。万古消沉当此际。石燕嵯峨，空有凌霄意。独上危亭还独倚。北风吹冷承眶泪。
蝶恋花 其五 道光十有一年，岁在辛卯，五月三日，燕子矶阻风，读史感赋
作者：周济
朝代：清
体裁：词

扣玉泥椒芳霭集。论斛徵萤，光散雷塘碧。万柄风荷摇欲折。白花雪艳红花血。蝉鬓回舟罗袂湿。花自双头，佩自琉瓈玦。香径当年真误识。苏台鹿去留遗迹。
蝶恋花 其六 道光十有一年，岁在辛卯，五月三日，燕子矶阻风，读史感赋
作者：周济
朝代：清
体裁：词

独枕黄门排闼语。底事王孙，羞共将军伍。奉玺功高清渭路。汉陵一片潇潇雨。伯玉佯酣情更苦。烈烈南风，吹梦迷阵舞。掩卷推篷天欲曙。劳人听尽津头鼓。
蝶恋花 其四 道光十有一年，岁在辛卯，五月三日，燕子矶阻风，读史感赋
作者：周济
朝代：清
体裁：词

燕子来时逢戊己。泥堕空梁，幕卷生生翠。软语轻捎魂欲碎。沉沉画阁人酣醉。林木营巢成底事。曲突焦头，说向凭谁记。梦里春风还暗起。吹残几树琼花蕊。
蝶恋花·柳絮年年三月暮
作者：周济
朝代：清

柳絮年年三月暮，断送莺花，十里湖边路。万转千回无落处，随侬只恁低低去。满眼颓垣欹病树，纵有余英，不值风姨炉。烟里黄沙遮不住，河流日夜东南注。
蝶恋花·桃溪游，湖上喟然曰：此间堪老，惜少美人与明月耳。词以调之
作者：周济
朝代：清
体裁：词

风荷摇不定。照灼红装，面面凌波靓。催送残阳烟又暝。骊珠欲唤眠难醒。归棹匆匆愁路永。怨笛哀筝，都约秋心冷。一夜水仙收录净。亭亭独鹭窥晨镜。
西地锦
作者：周济
朝代：清
体裁：词

足遣秋阴如醉。替海棠冰泪。空阶夜漏，寒虫细语，便无愁争睡。何况灯昏帘内。又月明帘外。疏枝瘦影，横斜遍地，写秋风无赖。
贺新郎
作者：周济
朝代：清
体裁：词

梦断江声里。拥重衾、一灯寒焰，欲眠还起。搔首推篷看落月，衰柳荒芦如荠。渐四野、鸡鸣不已。酿雪云生星沉彩，料明朝、风力还相拟。应冻合，玉楼矣。归途不是论千里。奈年来、酒怀诗兴，消磨馀几。刚问南朝栖隐处，又恐鹪鹩难比。浑不辨、枝头叶底。如此江山谁拚得，剩莼丝、长共鲈鱼美。只少个，季鹰耳。
迷神引·落叶
作者：周济
朝代：清
体裁：词

赖有清池当坠处。减一半秋声去。西风便劣，应念飘零苦。已辞枝，还吹送，向何许。背面总天涯，休寄与。只恁点苍苔，乱砧杵。漆室宵来，独倚南荣柱。盼绛楼高，银河阻。字痕深啮，叹空检，题红谱。待不关心，争禁得，陨如雨。曾向落花前，惊见汝。娇绿上宫衣，称金缕。
送别黄清溪
作者：周济
朝代：清

淮南木落天雨霜，先生别我归江乡。江乡今年足稻秫，归酌春酒酣高堂。昨君未来我苦寂，日日马蹋河沙黄。盘雕眼疾细草死，风埃一道昏残阳。书生胡为衣短后，独吟无和声难扬。初闻君来色然喜，令子昔曾交短李。李子论交最有名，字学因兹测涯涘。握手便作云龙谭，乃识君书著皮里。君言枕葄四十年，落纸果化为云烟。君言静参恒累宿，吐舌果解生青莲。君言楚璞献已倦，十上不选张郎钱。君言作宫非所乐，游戏聊复来人间。下士闻之各大笑，谓我白痴君亦然。是时亢阳骄不雨，日秩陪祀清泠渊。苍生膏泽别有寄，我等冗散空相煎。秋风吹我过江去，接䍦倒著看青山。五旬小别意凄怆，夜梦往往逢君颜。重来见君话契阔，我病君归各飞越。君爱堆盘玉斧肥，我思压酒银针活。君今先归我亦去，冷落淮山剩寒树。他日相逢我荷瓢，君能戴笠真吾侣。
金缕曲
作者：周济
朝代：清
体裁：词

跋黄尘下。记当年、轻衫窄袖，居然游冶。笑向氍毹飞觥玉，红烛冰矑相射。任一斛、骊珠倾泻。忽听鸡鸣投杯起，正霜棱、猬磔鸳鸯瓦。还缚绔，再加帕。急装拚得真长讶。问何如、车中闭置，绿颦红姹。射虎封侯寻常事，醉尉逢时遭骂。渐英气、都消磨也。一剑犹存坚难拔，料龟文、绣损千金价。且傍我，素琴挂。
长亭怨慢
作者：周济
朝代：清
体裁：词

乍抛却、枝头春信。闷倚危樯，看翻鸦陈。风急云寒，鹳鹅无主倩谁认。一冬祈雪，空作了、江天恨。待说与东皇，又只恐、年华愁问。瘦尽。念亭亭此树，可是旧时风韵。禁他几度，怕皴裂、霜皮盈寸。便祝取、早早春回，一例把、红罗香揾。向甚处吟看，东阁当年何逊。
长亭怨慢
作者：周济
朝代：清
体裁：词

见千丈、游丝飞袅。拂柳黏花，系春多少。普得春愁，又扶春困惜春老。一声啼鴂，都换却、池塘草。只管背人归，定不管、抛人争好。还道。是而今去也，毕竟为伊重到。青梅煮酒，容易盼、绿蓑收钩。作弄出、万种秋声，渐催向、寒天霜晓。但化石枯松，斜倚苍崖一笑。
雨霖铃·刺蘼
作者：周济
朝代：清
体裁：词

斜阳阑曲。照深深院宇剪浓绿。琼苞未展芳蕊，凭谁说与，金铃休触。几许风怀，漫寄向、凝泪桦烛。算只有、仙蝶双栖，醉倚香痕梦堪续。佳人最惜瑶钗玉。笑拈来、刚趁红巾蹙。晶帘欲语明镜，云半委、回眸低瞩。似水华年，祗会东流，幽恨难足。那更听、深掩重帘，夜雨吹横竹。
霓裳中序第一·芙蓉
作者：周济
朝代：清
体裁：词

魂销昨夜雨，岸柳池荷添恨谱。山远愁浓黛膴。衬腻脸斜红，枕痕如缕。宝奁娇自语。盼不到、鱼沉雁阻。亭亭在、画阑左侧，独立甚情绪。凄楚。湘灵危柱。调入霜天惊素女。篱菊难寻废圃。但浅倚晨晖，渐成迟暮。解装临汉浦。怕未抵、明珠翠羽。愔愔向、九华帐里，艳影醉仙侣。
风入松
作者：周济
朝代：清
体裁：词

西风不管雁行斜。吹送极天涯。丁宁莫向南楼畔，有无眠、人掩窗纱。刚被一庭疏雨，唤回愁梦些些。沉思泪脸湿梨花。征戍未还家。分明雁过无消息，定龙堆、不惯风沙。有几封侯夫婿，可应轻问仙槎。
风入松·将移家维扬留别小院海棠
作者：周济
朝代：清
体裁：词

西风料峭过墙东。寒勒海棠红。人如社燕归来乍，花应是、怜我飘蓬。留取琼苞未坼，待他暖日徐烘。芳尊浮蚁几巡空。醉脸倚娇慵。凭阑携手深深诉，年年别、花里匆匆。从此双飞双宿，故园寂寞春浓。
风流子·金凤
作者：周济
朝代：清
体裁：词

妖婢太呈娇，黄花晚、又值楚兰彫。向瑶砌路边，裁霞前雪，玉容钗畔，帖鬓黏翘。可怜许、秾欢弹指尽，薄媚转头消。惊蝶乱飞，那寻春梦，夜蛩孤语，还湿冰绡。佳人冰眸处，苍苔冷、可奈恨种愁苗。谁在九成台上，相并吹箫。况新乾竹粉，难拈碎粒，渐稀梧叶，祗剩空条。回首仙霞关外，云雨迢迢。
齐天乐·四春钱
作者：周济
朝代：清
体裁：词

临春阁上宜春佩，网丝乍萦惊蝶。镜殿前因，仙盘旧恨，化作铢衣轻叠。双栖意惬。笑绣出鸳鸯，未谱风月。慊慊舂梁，数来堪否叹工绝。燕支魂断露井，买韶光又趁、绿暗红隙。障锦斜遮，蹄莹戏赌，拚与填将尘埒。骄嘶汗血。怕碎却连环，更难重觅。漫向人间，问金瓯圆缺。
元日哭先大人
作者：周淑媛
朝代：清

一夜思亲泪，天明又复收。恐伤慈母意，暗向枕边流。
冬日送别表妹
作者：周淑履
朝代：清

萧萧风雪逼人寒，欲整行装忍泪看。珍重送君无别语，高堂代我问平安。
独坐思诸弟
作者：周淑履
朝代：清

含愁寂寂掩柴扉，疏柳横窗映绣帏。鸿雁几行声呖呖，可能一夜向西飞。
秋怀
作者：周淑履
朝代：清

残暑方销歇，西风已渐凉。高柯怜坠叶，疏雨咽寒螀。入梦新愁积，思家旧恨长。百年应几许，端的为谁忙。
述怀
作者：周淑履
朝代：清

轧轧机杼声，漠漠空天雪。操作入中宵，十指皆皴裂。积丝匹难成，不忍中道绝。著此缟素裳，怡然矢同穴。孤儿髫龀年，欲令就外傅。大者陶性情，次亦理章句。宁云致通显，不敢陨故步。尔父有残书，慰母在寒素。
述怀·其一
作者：周淑履
朝代：清

轧轧机杼声，漠漠空天雪。操作入中宵，十指皆皴裂。积丝匹难成，不忍中道绝。著此缟素裳，怡然矢同穴。
述怀·其二
作者：周淑履
朝代：清

孤儿髫龀年，欲令就外傅。大者陶性情，次亦理章句。宁云致通显，不敢陨故步。尔父有残书，慰母在寒素。
康熙二十年七月二十一日赐宴瀛台兼颁彩币莲藕恭纪百韵
作者：周清原
朝代：清
体裁：五言排律

上苑依丹禁，秋光灿御筵。恭逢宸宴日，庆溢太平年。池柳笼初旭，宫槐散晓烟。津梁银汉近，台殿翠微连。共喜君恩召，遥随中使传。济跄临水槛，览眺坐楼船。渐觉兰桡动，浑疑锦缆牵。波明浮采鹢，槎汎挟飞仙。樯转文鸾舞，凫趋细浪漩。珠帘围翡翠，绣幄绘丹铅。荇带翻风直，荷珠拂棹圆。仙台初顾盼，瀛海试寻沿。百道如瀍涧，千株尽杞楩。维舟登辇路，委佩肃官联。映日彤霞丽，裁云缛锦鲜。机丝来夜月，衮绣簇连钱。御帕遥笼处，天章回烂然。携供青玉案，掩映紫茸毡。殊眷缤纷下，微名次第编。上公先拜手，百职尽随肩。捧出荣光散，颁来表里全。制衣将粲粲，束帛各戋戋。名纸题还湿，文缣看愈妍。鹓行齐蹈舞，绮席更明蠲。花下重茵布，池头彩幔褰。人疑霄汉上，坐傍水云边。脯是麒麟擘，瓯皆琬琰镌。和羹随鼎鼐，香气杂兰荃。饭煮长腰米，鳞烹缩项鳊。含情思在藻，得意欲忘筌。广座容言笑，长林喜静便。膳从螭陛撤，茗用凤团煎。饱德惭何补，承恩未许还。徘徊同憩石，徙倚更临渊。鱼戏穿波出，鸥闲结伴眠。红蕖犹烂缦，碧濑自潺湲。鼓腹蓬瀛侧，凝眸云树巅。乔枝巢海鹤，古木噪秋蝉。纵览探芳径，澄怀净俗缘。来游歌岂弟，素食愧清涟。皎皎臣心似，温温敕语宣。班行重接席，珍错复加笾。杯斝传三殿，壶浆下九天。氤氲香作雾，芬飶酒如泉。曼倩怀应满，相如渴已痊。劝酬来近侍，斟酌遣中涓。盘捧原承露，杯深似吸川。皇仁洵蔼蔼，帝赉复惓惓。燕笑于胥乐，威仪罔或愆。称觥多誉处，交鬯共缠绵。昼已勤三接，荣诚胜九迁。欢呼灵沼畔，尽醉至尊前。耳热犹端恪，颜酡敬折旋。匪躬恒蹇蹇，举趾觉仙仙。远树凉飙动，遥峰落照悬。已叨金殿宴，犹羡玉河莲。紫菂凌波细，青房浥露坚。托根蟠太液，拟璧产蓝田。翠盖闲披拂，琼枝久蔓延。弱茎芳芷伴，劲节素丝缠。绰约姿偏艳，珠玑实更骈。倚风横澡雪，带月静联拳。岂受污泥滓，宜同沆瀣研。菰蒲随泛泛，菱芡并娟娟。爰速兰舟去，群将翠蒂搴。怀珠初出水，拱璧已盈阡。荡漾停双桨，芬芳列八砖。堆云真叆叇，积翠更葱芊。宠命何蕃锡，分携得自专。朵颐知味美，熨齿沐恩偏。醉醑同怀惠，倾葵共勉旃。敢云簪彩笔，漫自理归鞭。鹓鹭还容与，夔龙任后先。熙和情自洽，踧踖步犹邅。珍果盈怀袖，缣缃压锦鞯。宴洵逾镐洛，功已奏黔滇。万里归皇极，千秋广幅�。西池无匿马，南诏有啼鹃。版籍金通贡，冈陵永不骞。式功铭鼎卣，文德静戈鋋。穷鸟犹堪悯，哀鸿更足怜。徵输应暂缓，逋赋每常捐。武廓皆宁宇，安流已导岍。休风苏疾苦，化日起危颠。咸凛天威肃，还赓王道平。虚衷勤访洛，讲《易》独尊乾。精一端心学，危微阐秘诠。渊衷窥邃穆，至治显陶甄。坐论追伊吕，抡才简许燕。共知瞻主圣，兼颂得臣贤。民瘼群休喔，官方正矫虔。平章开黼黻，搏击去鹰鹯。九穗嘉禾实，双歧瑞麦䅌。《箫韶》常隐隐，鼙鼓绝阗阗。泣罪舒三网，宏封溯八埏。驺虞游大泽，麟趾应春畋。交泰陈无逸，从游赋有卷。章身荣纂组，励志凛禾廛。雨露长承此，涓埃尚阙焉。刍荛陪献颂，愧比《上林》篇。
康熙二十年七月二十一日赐宴瀛台兼颁彩币莲藕恭纪百韵
作者：周清原
朝代：清

上苑依丹禁，秋光灿御筵。恭逢宸宴日，庆溢太平年。池柳笼初旭，宫槐散晓烟。津梁银汉近，台殿翠微连。共喜君恩召，遥随中使传。济跄临水槛，览眺坐楼船。渐觉兰桡动，浑疑锦缆牵。波明浮采鹢，槎汎挟飞仙。樯转文鸾舞，凫趋细浪漩。珠帘围翡翠，绣幄绘丹铅。荇带翻风直，荷珠拂棹圆。仙台初顾盼，瀛海试寻沿。百道如瀍涧，千株尽？楩。维舟登辇路，委佩肃官联。映日彤霞丽，裁云缛锦鲜。机丝来夜月，衮绣簇连钱。御帕遥笼处，天章回烂然。携供青玉案，掩映紫茸毡。殊眷缤纷下，微名次第编。上公先拜手，百职尽随肩。捧出荣光散，颁来表里全。制衣将粲粲，束帛各戋戋。名纸题还湿，文缣看愈妍。鹓行齐蹈舞，绮席更明蠲。花下重茵布，池头彩幔褰。人疑霄汉上，坐傍水云边。脯是麒麟擘，瓯皆琬琰镌。和羹随鼎鼐，香气杂兰荃。饭煮长腰米，鳞烹缩项鳊。含情思在藻，得意欲忘筌。广座容言笑，长林喜静便。膳从螭陛撤，茗用凤团煎。饱德惭何补，承恩未许还。徘徊同憩石，徙倚更临渊。鱼戏穿波出，鸥闲结伴眠。红蕖犹烂缦，碧濑自潺湲。鼓腹蓬瀛侧，凝眸云树巅。乔枝巢海鹤，古木噪秋蝉。纵览探芳径，澄怀净俗缘。来游歌岂弟，素食愧清涟。皎皎臣心似，温温敕语宣。班行重接席，珍错复加笾。杯斝传三殿，壶浆下九天。氤氲香作雾，芬飶酒如泉。曼倩怀应满，相如渴已痊。劝酬来近侍，斟酌遣中涓。盘捧原承露，杯深似吸川。皇仁洵蔼蔼，帝赍复惓惓。燕笑于胥乐，威仪罔或愆。称觥多誉处，交鬯共缠绵。昼已勤三接，荣诚胜九迁。欢呼灵沼畔，尽醉至尊前。耳热犹端恪，颜酡敬折旋。匪躬恒蹇蹇，举趾觉仙仙。远树凉飙动，遥峰落照悬。已叨金殿宴，犹羡玉河莲。紫菂凌波细，青房浥露坚。托根蟠太液，拟璧产蓝田。翠盖闲披拂，琼枝久蔓延。弱茎芳芷伴，劲节素丝缠。绰约姿偏艳，珠玑实更骈。倚风横澡雪，带月静联拳。岂受污泥滓，宜同沆瀣研。菰蒲随泛泛，菱芡并娟娟。爰速兰舟去，群将翠蒂搴。怀珠初出水，拱璧已盈阡。荡漾停双桨，芬芳列八砖。堆云真叆叇，积翠更葱芊。宠命何蕃锡，分携得自专。朵颐知味美，熨齿沐恩偏。醉醑同怀惠，倾葵共勉旃。敢云簪彩笔，漫自理归鞭。鹓鹭还容与，夔龙任后先。熙和情自洽，踧步犹邅。珍果盈怀袖，缣缃压锦鞯。宴洵逾镐洛，功已奏黔滇。万里归皇极，千秋广幅？。西池无匿马，南诏有啼鹃。版籍金通贡，冈陵永不骞。式功铭鼎卣，文德静戈鋋。穷鸟犹堪悯，哀鸿更足怜。徵输应暂缓，逋赋每常捐。武廓皆宁宇，安流已导岍。休风苏疾苦，化日起危颠。咸凛天威肃，还赓王道平。虚衷勤访洛，讲《易》独尊乾。精一端心学，危微阐秘诠。渊衷窥邃穆，至治显陶甄。坐论追伊吕，抡才简许燕。共知瞻主圣，兼颂得臣贤。民瘼群休喔，官方正矫虔。平章开黼黻，搏击去鹰鹯。九穗嘉禾实，双歧瑞麦䅌。《箫韶》常隐隐，鼙鼓绝阗阗。泣罪舒三网，宏封溯八埏。驺虞游大泽，麟趾应春畋。交泰陈无逸，从游赋有卷。章身荣纂组，励志凛禾廛。雨露长承此，涓埃尚阙焉。刍荛陪献颂，愧比《上林》篇。
题王麓台见山图
作者：周清原
朝代：清

云岭千重水一湾，几家茅屋茂林间。自从王宰题诗后，不用开门也见山。
书室联
作者：周清源
朝代：清
体裁：联

月明有水皆为影；风静无尘别递香。
咏惠山风景四首·其一
作者：周湛霖
朝代：清
体裁：七言律诗

舟泛梁溪禊事过，偶携同调到岩阿。峰经雨洗添青黛，水任风吹漾绿波。三月春光留不住，二泉香味品如何。名山无恙真堪羡，几度红羊自弗磨。